Source: http://docplayer.fi/24688553-Terveysliikunnan-vaikutusten-arviointi-suunnitelma.html
Timestamp: 2018-11-15 15:41:12+00:00
Document Index: 5922384

Matched Legal Cases: ['kko ', 'kko ', 'kko ', 'kko ', 'kko ', 'kko ']

TERVEYSLIIKUNNAN VAIKUTUSTEN ARVIOINTI Suunnitelma - PDF
Download "TERVEYSLIIKUNNAN VAIKUTUSTEN ARVIOINTI Suunnitelma"
1 TERVEYSLIIKUNNAN VAIKUTUSTEN ARVIOINTI Suunnitelma
2 Terveysliikunnan vaikutusten arvioinnin suunnitelma Sisältö Alkusanat... 3 Tiivistelmä Terveys- ja hyvinvointiliikunta Fyysisen aktiivisuuden edistämiseen liittyviä kehittämishankkeita ja selvityksiä Oulussa Tietojohtaminen, seuranta ja arviointi kunnissa Työryhmän suositukset terveysliikunnan vaikutusten arvioinnin toteuttamiseksi Lähteet Liite 1 Ennakkoarvioinnin vaiheet ja apukaavakkeet Taitto: Anna Karppinen 2
3 Alkusanat Työryhmän asettaminen Palvelujen järjestämisohjelmassa on linjattu, että kuntalaisten terveyden ja hyvinvoinnin edistämiseksi toteutetaan terveysliikunnan vaikutusten arviointi, josta tehdään erillinen suunnitelma vuoden 2013 aikana. Tämän toteuttamiseksi kaupunginjohtaja asetti työryhmän laatimaan suunnitelman. Toimeksianto kesti saakka. Työryhmän kokoonpano - Matti Vähäkuopus, asiantuntija, konsernipalvelut, työryhmän puheenjohtaja ( saakka) - Niina Epäilys, liikuntajohtaja, sivistys- ja kulttuuripalvelut, työryhmän puheenjohtaja ( lähtien) - Virpi Knuutinen, suunnittelija, konsernipalvelut, työryhmän sihteeri - Sirkku Kaltakari, palvelupäällikkö, hyvinvointipalvelut - Paula Paajanen, yleiskaavapäällikkö, yhdyskunta- ja ympäristöpalvelut - Riitta Säntti, asiakkuuspäällikkö, Liikelaitos Oulun Tilakeskus Työryhmä päätti kutsua työryhmään seuraavat asiantuntijat - Raija Korpelainen, terveysliikunnan professori, ODL Liikuntaklinikka - Helka-Liisa Hentilä, professori, Oulun yliopiston arkkitehtuurin osasto - Jenny Rankka, arkkitehti, Oulun yliopiston arkkitehtuurin osasto Toimeksianto ja tehtävä - laatia työkalu/menetelmä terveysliikunnan vaikutusten arvioinnin toteuttamiseksi - tehdä ehdotus terveysliikunnan vaikutusten arvioinnin toteuttamistavasta ja käyttöönotosta - hakea yhtymäkohdat ja synergiaedut terveysliikunnan vaikutusten arvioinnin ja Kuntaliiton ennakkovaikutusten arvioinnin välillä - työryhmä selvittää ja määrittelee terveysliikunnan vaikutusten arvioinnin raportoinnin mahdollisuuksista sähköisen hyvinvointikertomuksen kautta - toimeksiannossa tulee ottaa huomioon palvelujen järjestämisohjelman 2013 ja Oulun palvelumalli 2020 linjaukset Työryhmä on kokoontunut viisi kertaa. Kiitokset Terveysliikunnan vaikutusten arviointi on valtakunnallisesti uusi avaus ja tähän uuteen haasteeseen työryhmämme heittäytyi rohkeasti, mutta vastuullisuutta tuntien. Työryhmän puheenjohtajana haluan lausua kiitokseni siitä ennakkoluulottomasta ja positiivisesta asenteesta ja työotteesta, jota työryhmämme jäsenet ovat työskentelyämme kohtaan osoittaneet. Työskentelymme on ollut aidosti poikkitoiminnallista ja perinteiset vastuualuerajat rikkovaa. Työryhmän sihteeri Virpi Knuutinen on osannut hyvin kiteyttää polveilevan ja ajoittain syvällisenkin keskustelumme ja ideointimme raporttimuotoon. Erityiset kiitokseni haluan osoittaa Oulun yliopiston professoreille Helka-Liisa Hentilälle ja Raija Korpelaiselle, jotka ilman mitään velvoitetta tai korvausta ovat osallistuneet aktiivisesti työryhmämme työskentelyyn ja antaneet arvokkaan asiantuntemuksensa ja aikaansa tähän työskentelyyn. Niina Epäilys työryhmän puheenjohtaja 3
4 Tiivistelmä Tieteellinen tutkimusnäyttö fyysisen aktiivisuuden terveyttä ja hyvinvointia edistävistä vaikutuksista on vahva. Fyysinen aktiivisuus on välttämätöntä yksilön kokonaisvaltaiselle fyysiselle, psyykkiselle ja sosiaaliselle hyvinvoinnille sekä terveelliselle ja turvalliselle kasvulle ja kehitykselle. Liikunnallisesti passiivinen elämäntapa lisää riskiä sairastua moniin kansansairauksiin, kuormittaa kansantaloutta, heikentää työelämän tuottavuutta ja kilpailukykyä sekä on yhteydessä väestöryhmien välisiin terveys- ja hyvinvointieroihin. Suomalaiset harrastavat tänä päivänä melko aktiivisesti liikuntaa vapaa-ajallaan. Liikuntaharrastus ei kuitenkaan riitä turvaamaan terveyden kannalta riittävää päivittäistä fyysistä aktiivisuutta, koska arkiliikunta varhaiskasvatuksessa, koulussa, työssä, työmatkoilla ja vapaa-ajalla on vähäistä. Nykyinen elämäntapamme suosii fyysistä passiivisuutta, kulkuvälineissä ja ruutujen ääressä istumista, eikä kannusta riittävästi liikkumiseen. Liiallinen istuminen on myös terveydelle haitallista ja aikuisväestö istuu 80 prosenttia valveillaoloajastaan. Istuminen on riski terveydelle ja hyvinvoinnille riippumatta siitä, kuinka paljon liikuntaa harrastaa. Erityisesti on huoli lasten lisääntyneestä istumisajasta, sillä jo päivähoidossa lapset ovat paikallaan 60 prosenttia ajastaan. Tämä on ehdottomasti liikaa. Päivittäisen fyysisen aktiivisuuden lisäämiselle sekä istumisen vähentämiselle suomalaisessa yhteiskunnassa on siis suuri tarve. Oulun kaupunginjohtajan asettaman työryhmän tehtävän oli laatia kuntalaisten terveyden ja hyvinvoinnin edistämiseksi toteutettavan terveysliikunnan vaikutusten arvioinnin suunnitelma. Aluksi työryhmä pohti terveysliikunnan käsitettä, jolla tarkoitetaan kaikkea sellaista fyysistä aktiivisuutta, jolla on terveyttä edistäviä tai ylläpitäviä vaikutuksia ilman liialliseen tai liian intensiiviseen urheiluun liittyviä vaaroja. Terveysliikunta voidaan jakaa arkiliikuntaan ja kuntoliikuntaan. Arkiliikuntaan katsotaan kuuluvan myös harrastusten ulkopuolinen fyysinen aktiivisuus, esimerkiksi työmatkakävely ja pihatyöt. Työryhmä halusi korostaa erityisesti matalatehoisen, päivittäisen arkiliikunnan, liikkeessä olemisen ja istumisen määrän merkitystä. Tätä kuvaamaan valittiin termi hyvinvointiaktiivisuus. Jo terminä se kattaa enemmän kuin pelkän fyysisen aktiivisuuden, kuten esimerkiksi sosiaalisen aktiivisuuden, jonka tavoite ei ole liikunnallinen, mutta joka tuottaa myös lisää askeleita tai energiankulutusta. Myös valtakunnallisessa terveyttä ja hyvinvointia edistävän liikunnan linjauksessa on laajennettu terveysliikunnan käsitettä kattamaan hyvinvointia ylläpitävän toiminnan. Tämä käsite tunnistaa liikunnan merkityksen paitsi terveydelle niin myös itsenäisenä ilon ja innostuksen lähteenä, kasvatuksen, oppimisen ja luovuuden välineenä sekä sosiaalisen pääoman rakentajana. Työryhmän mielestä Oulun kaupunkistrategia 2020 antaa vankan pohjan työryhmän työlle. Yhtenä strategisena painopistevalintana on asukkaat osallistuvat, liikkuvat ja edistävät kestävää elämäntapaa. Kaupunkistrategia velvoittaa eri tahoja edistämään kuntalaisten fyysistä aktiivisuutta. Työryhmän mielestä punaisena lankana tulisi olla kaksi päätavoitetta: arkeen enemmän askeleita vähemmän istumista 4
5 Työryhmän suositukset terveysliikunnan vaikutusten arvioinnin toteuttamiseksi jakautuvat kahteen osioon: 1. Tavoitteiden huomioiminen kaikilla palvelualueilla ja ennakkoarviointi 2. Seurannan kehittäminen Toiminnan kehittäminen väestön fyysisen aktiivisuuden lisäämiseksi ja istumisen vähentämiseksi Ennakkoarviointi Tavoitteet huomioidaan kaikilla palvelualueilla - palvelujen järjestämisohjelmassa, talousarvioissa ja käyttösuunnitelmissa - yhdyskuntasuunnittelussa - toiminnan organisoinnissa päiväkodeissa ja kouluissa, laitoksissa ja palvelutaloissa sekä työympäristössä Seuranta Seurantaa ja arviointia tehdään osana kaupungin normaalia strategian, toiminnan ja talouden seurantaa. Arvioinnissa hyödynnetään sähköistä hyvinvointikertomusta, jossa seurataan kuntalaisten fyysisen aktiivisuuden ja hyvinvoinnin kehittymistä sekä arvioidaan tehtyjen toimenpiteiden vaikuttavuutta. Otetaan käyttöön vaikutusten ennakkoarviointi Kuntaliiton mallin mukaisesti. Sähköiseen hyvinvointikertomukseen on tulossa vuoden 2014 alkupuolella työkalu vaikutusten ennakkoarvioinnista. Tätä testataan valitsemalla palvelualueiden yhteinen arviointikohde, jossa yhtenä merkittävänä arvioinnin kohteena on toimenpiteen tai päätöksen vaikutus kuntalaisten fyysiseen aktiivisuuteen. Tällä hetkellä strategian ja sähköisen hyvinvointikertomuksen mittarit perustavat kansallisiin indikaattoreihin ja kyselytutkimuksiin, kuten Kouluterveyskyselyyn ja Alueelliseen terveys- ja hyvinvointitutkimukseen (ATH). Näiden mittareiden lisäksi tulee ottaa käyttöön uusia alueellisia mittareita ja seurantatapoja, jotka mittaavat oululaisten fyysistä aktiivisuutta, arjen askeleita ja istumisen määrää. Suunnittelun ja ennakkoarvioinnin työkaluksi työryhmä on laatinut tarkistuslistan fyysisen aktiivisuuden edistämiseksi. Kyselyihin perustuvia mittareita tulisi täydentää objektiivisilla mittauksilla. 5
6 1 Terveys- ja hyvinvointiliikunta Johdanto Liikkumattomuuden hinta on yhteiskunnalle korkea. Vähäisestä fyysisestä aktiivisuudesta aiheutuu suoria kustannuksia terveydenhuollolle ja epäsuoria kustannuksia erityisesti työnantajille. Liikunnallisesti passiivinen elämäntapa lisää monia kansansairauksia, ikääntymisestä aiheutuvia ongelmia ja kansantalouden kustannuksia, heikentää työelämän tuottavuutta ja kilpailukykyä sekä on yhteydessä väestöryhmien välisiin terveys- ja hyvinvointieroihin. Jo pitkään on tiedetty liikunnan myönteisistä vaikutuksista lihavuuteen, tyypin 2 diabetekseen, tuki- ja liikuntaelinsairauksiin sekä masennukseen ja niiden ehkäisyyn. (Muutosta liikkeelle) Sisä- ja ulkotilojen kehittämisellä ja kaupunkisuunnittelulla on iso merkitys sen kannalta miten ympäristö meitä liikuttaa. Meidän on tehtävä paremmista valinnoista helpompia. Hyvin suunniteltu valintatilanne tuuppaa pehmeästi kohti parempia valintoja. Kun portaat ovat heti ovesta tullessa ja hissi kulman takana, kipaisee portaat ylös helpommin. (Manifesti lasten ja nuorten liikkumisesta) Liikkumattomuuden aiheuttamien kustannusten ennustetaan kasvavan voimakkaasti lähitulevaisuudessa. Kustannusvaikuttavuusnäyttö liikunnan lisäämiseen tähtäävien toimien käytöstä terveyden edistämisessä on kuitenkin vielä sangen niukkaa. Lasten ja nuorten ikäluokassa kouluun kohdentuvilla liikuntainterventioilla on arvioitu olevan hyvä kustannusvaikuttavuus. Terveydenhuollosta annettu kehotus liikunnan lisäämiseksi ja henkilökohtainen liikuntaohjelma näyttävät puolestaan olevan aikuisväestössä kustannustehokkain vaihtoehto. Tosin ohjauksen intensiivisyyden lisääntyessä kustannukset kasvavat terveyshyötyjä voimakkaammin heikentäen kustannusvaikuttavuutta. (Muutosta liikkeelle) Fyysisen aktiivisuuden ja liikunnan kansantaloudellinen merkitys on valtaisa, ja sen ymmärtämisen edistämiseen tulee jatkossa panostaa nykyistä enemmän. Yhteiskunnan näkökulmasta liikuntaan kannattaa investoida, koska se on kustannustehokas keino parantaa väestön terveyttä ja hyvinvointia. Yhteiskunnan ja sen eri organisaatioiden näkökulmasta on tärkeää, että liikunnan panos/tuotos-suhde ja vaikutukset suorituksen (kuten työ tai opiskelu) paranemiseen ja tuottavuuteen pystytään osoittamaan. Tämä asettaa tulevaisuudessa haasteita liikunnan taloustutkimuksen kehittämiselle ja terveystaloustieteen aikaisempaa voimakkaampaa mukaan ottamista fyysisen aktiivisuuden ja liikunnan sekä terveyden yhteyksien tutkimiseen. (Muutosta liikkeelle) Suomalaiset harrastavat tänä päivänä melko aktiivisesti liikuntaa vapaa-ajallaan. Tämä ei kuitenkaan riitä turvaamaan terveyden kannalta riittävää päivittäistä fyysistä aktiivisuutta, koska arkiliikunta varhaiskasvatuksessa, koulussa, työssä, työmatkoilla ja vapaa-ajalla on vähäistä. Nykyinen elämäntapamme suosii fyysistä passiivisuutta, kulkuvälineissä ja ruutujen ääressä istumista, eikä kannusta riittävästi liikkumiseen. Lisäksi on suuri huoli liiallisen istumisen terveysriskien suhteen, sillä jo päivähoidossa lapset ovat paikallaan 60 prosenttia ajastaan ja aikuisväestö 80 prosenttia valveillaoloajastaan. Tämä on väistämättä liikaa. Liikunnan ja fyysisen aktiivisuuden lisäämiselle sekä istumisen vähentämiselle suomalaisessa yhteiskunnassa on siis suuri tarve. (Muutosta liikkeelle) Suomalainen lainsäädäntö luo hyvät edellytykset terveyden ja hyvinvoinnin edistämiseen liikunnan avulla. Keskeisimmät terveys- ja hyvinvointiliikuntaa määrittävät lait ovat perustuslaki (731/1999), liikuntalaki (1054/1998), terveydenhuoltolaki (1326/2010), nuorisolaki (72/2006) ja kuntalaki (365/1995). Suomen perustuslain mukaan liikunta luetaan sivistyksellisiin perusoikeuksiin. Liikuntalain tarkoituksena on edistää väestön hyvinvointia ja terveyttä sekä tukea lasten ja nuorten kasvua ja kehitystä liikunnan avulla. Terveydenhuoltolain 6
7 mukaan kuntien tulee sisällyttää terveysneuvonta kaikkiin terveydenhuollon palveluihin, ja järjestää terveystarkastuksia ja -neuvontaa kaikille ikäluokille. Lain mukaan kuntapäättäjien tulee seurata väestönsä terveyttä ja hyvinvointia sekä siihen vaikuttavia tekijöitä, ja toimenpiteitä näihin tarpeisiin vastaamiseksi. (Muutosta liikkeelle) Terveyttä ja hyvinvointia edistävä fyysinen aktiivisuus Terveysliikunta -käsitteellä tarkoitetaan yleensä kaikkea fyysistä aktiivisuutta, jolla on terveyttä edistäviä tai ylläpitäviä vaikutuksia ilman liialliseen tai liian intensiiviseen urheiluun liittyviä vaaroja. Terveysliikunta voidaan jakaa arkiliikuntaan ja kuntoliikuntaan. Arkiliikuntaan katsotaan kuuluvan myös harrastusten ulkopuolinen fyysinen aktiivisuus (esim. työmatkakävely, pihatyöt). Kuntoliikunta poikkeaa arkiliikunnasta tavoitteellisuutensa perusteella. Sitä harrastetaan fyysisen kunnon ylläpitämiseksi tai parantamiseksi. Kuntoliikunta kehittää arkiliikuntaa tavoitehakuisemmin hengitys- ja verenkiertoelimistöä ja/tai tuki- ja liikuntaelimistöä. (Liikkuva ja hyvinvoiva Suomi 2010-luvulla) Työryhmä halusi korostaa erityisesti matalatehoisen, päivittäisen arkiliikunnan ja liikkeessä olemisen merkitystä. Tätä kuvaamaan valittiin termi hyvinvointiaktiivisuus. Jo terminä se kattaa enemmänkin kuin pelkän fyysisen aktiivisuuden, kuten esimerkiksi sosiaalisen aktiivisuuden, jonka tavoite ei ole liikunnallinen, mutta joka tuottaa myös lisää askeleita tai energiankulutusta. Tätä ajatusta tukee Juha Heikkalan kuvaamat liikuntakulttuurin kolme tietä (kuva 1). Myös valtakunnallisessa linjauksessa on laajennettu terveysliikunnan käsitettä kattamaan myös hyvinvointia ylläpitävän toiminnan. Tämä uusi käsite tunnistaa liikunnan merkityksen paitsi terveydelle niin myös itsenäisenä ilon ja innostuksen lähteenä, kasvatuksen, oppimisen ja luovuuden välineenä sekä sosiaalisen pääoman rakentajana. Lisäksi terveyttä ja hyvinvointia edistävän liikunnan käsite on laajentumassa liikkumisesta myös 7
8 liikkumattomuuden purkamisen suuntaan, koska liiallisen istumisen on havaittu olevan merkittävä terveyden itsenäinen riskitekijä. (Muutosta liikkeelle) Tässä työssä käytetään jatkossa käsitettä terveyttä ja hyvinvointia edistävä fyysinen aktiivisuus. Tämä vastaa käsitteenä työryhmän käsitystä hyvinvointiaktiivisuudesta. Terveyttä ja hyvinvointia edistävän fyysisen aktiivisuuden vaikutukset ja suositukset Tieteellinen tutkimusnäyttö fyysisen aktiivisuuden terveyttä ja hyvinvointia edistävistä vaikutuksista on vahva. Fyysinen aktiivisuus on välttämätöntä yksilön kokonaisvaltaiselle fyysiselle, psyykkiselle ja sosiaaliselle hyvinvoinnille sekä terveelliselle ja turvalliselle kasvulle ja kehitykselle. Fyysisen aktiivisuuden rooli sairauksien ehkäisyssä, hoidossa ja kuntoutuksessa on merkittävä. Tutkimusten mukaan liikkumattomuus lisää kuolemanriskiä yhtä paljon kuin tupakointi (Series on physical activity). Fyysisen aktiivisuuden avulla voidaan parantaa tuki- ja liikuntaelimistön sekä hengitys- ja verenkiertoelimistön toimintakykyä, vähentää ennenaikaista kuolleisuutta ja ehkäistä erityisesti sepelvaltimotautia, kohonnutta verenpainetta, paksusuolen syöpää ja aikuisiän diabetesta. Fyysisen aktiivisuuden ja liikunnan merkitykset mielenterveydelle ja elämänlaadulle ovat huomattavia. Hyvällä kestävyyskunnolla on positiivisia yhteyksiä muistiin, vireystilaan ja keskittymiskykyyn, luovuuteen, oppimiseen ja motivaatioon. Liikunnan käyttö sairauksien ehkäisyssä ja hoidossa on hyvin perusteltu ja kuvattu jatkuvasti päivitettävissä terveydenhuollon toimijoille suunnatuissa Käypä hoito -suosituksissa. Fyysisen aktiivisuuden ja liikunnan merkitys tulevat vahvistumaan entisestään väestön ikääntyessä ja entistä useamman iäkkään asuessa kotona laitoshoidon sijaan. (Muutosta liikkeelle) Terveyden ja hyvinvoinnin kannalta riittävän fyysisen aktiivisuuden ja liikunnan määrä ja laatu on määritelty eri ikäryhmille laadituissa suosituksissa: Varhaiskasvatuksen liikunnan suositukset (2005), kouluikäisten fyysisen aktiivisuuden suositukset (2008), Liikuntapiirakka vuotiaille (2009) ja Liikuntapiirakka yli 65-vuotiaille (2009). Lisäksi on laadittu kohdennetut suositukset muun muassa soveltavaan liikuntaan sekä raskauden aikaiseen, synnytyksen jälkeiseen ja luiden terveyttä edistävään liikuntaan. Nämä suositukset tarjoavat hyvän lähtökohdan liikunnan laadukkaalle toteuttamiselle. Osa näistä asiakirjoista ottaa kantaa myös suositeltavaan yhtäjaksoisen istumisen enimmäismäärään, mutta varsinaiset istumissuositukset Suomesta vielä puuttuvat. (Muutosta liikkeelle) Fyysisen aktiivisuuden suositus kaikille kouluikäisille, 7 18-vuotiaille, on vähintään 1 2 tuntia liikuntaa päivittäin monipuolisesti ja ikään sopivalla tavalla. Aikuisten fyysisen aktiivisuuden viikoittainen minimisuositus sisältää kestävyysliikuntaa 2 tuntia 30 minuuttia reippaasti (esim. kävely) tai vaihtoehtoisesti 1 tunti 15 minuuttia rasittavasti (esim. juoksu) sekä lisäksi kaksi kertaa viikossa lihaskuntoa ja liikehallintaa kehittävän harjoituksen. Ikääntyneille tulisi aikuisten suosituksen mukaisesti laatia yksilöllinen liikuntaohjelma, joka ottaa huomioon liikkumiskyvyn ja sairaudet sekä korostaa erityisesti tasapainoa ja nivelliikkuvuutta. (Muutosta liikkeelle) Fyysisen aktiivisuuden ohella istumisen ja inaktiivisen ajan vähentäminen on tärkeää. Vähentämällä päivittäistä istumista ja lisäämällä seisomista voidaan lisätä energiankulutusta kcal tunnissa. Kahden tunnin istuminen vähentää hyvän HDL kolesterolin tasoa 20%, ja hidastaa aineenvaihduntaa ja heikentää verenkiertoa. Tauottamalla istumista ja tekemällä työtä välillä seisaallaan voidaan nämä haitalliset vaikutukset estää. Työryhmän mielestä liikuntasuositukset ovat niin vaativia, että kynnys liikkumisen aloittamiseen voi olla 8
9 liian korkea. Liikuntasuositusten rinnalla tai tilalta tulee edistää matalatehoista liikuntaa ja vähentää istumisen määrää. Pienikin muutos päivässä voi lisätä hyvinvointiaktiivisuutta. Fyysinen aktiivisuus eri ikävaiheissa Kansalliset tutkimukset fyysisestä aktiivisuudesta Samanaikaisesti arkiliikunnan vähenemisen kanssa istuva elämäntapa on yleistynyt kaikissa länsimaissa. Fyysiseen passiivisuuteen sosiaalistaminen alkaa jo varhaislapsuudessa, sillä varhaiskasvatuksessa olevien lasten on havaittu olevan paikallaan 60 prosenttia toiminta-ajasta. Suomalaisten lasten ja nuorten keskuudessa päivittäinen ruutuajan suositus (korkeintaan kaksi tuntia) ylittyy selvästi jo pelkästään television katselun osalta. Aikuisväestöä tarkasteltaessa on havaittu miesten istuvan kaikissa ikäryhmissä naisia enemmän. Naiset istuivat keskimäärin 6 tuntia 40 minuuttia ja miehet 7 tuntia 20 minuuttia vuorokaudessa. Molempien sukupuolten keskuudessa nuoret istuvat pääsääntöisesti vanhempia ikäluokkia enemmän. (Muutosta liikkeelle) Erityisen haasteellinen on 12 vuotta täyttänyt nuoriso. Fyysinen aktiivisuus laskee radikaalisti alaasteen jälkeen. Samanaikaisesti vähenee sekä vapaa-ajan liikkuminen puistoissa ja pihapeleissä että osallistuminen seuratoimintaan. Tämä drop-outiksi nimetty ilmiö on Suomessa poikkeuksellisen vahva ja on yksi isoimmista lasten ja nuorten liikkumiseen ja urheiluun liittyvistä ongelmista. (Manifesti lasten ja nuorten liikkumisesta) Tutkimuksista ilmenee, että suositusten mukaisen fyysisen aktiivisuuden toteutumisessa on suuria väestö- ja ikäryhmäkohtaisia eroja. Kokonaisuudessaan lapsista ja nuorista liikkuu terveytensä kannalta riittävästi noin puolet. Sukupuolten välinen ero on merkittävä tyttöjen liikkuessa kaikissa ikäryhmissä poikia vähemmän. Alle kouluikäisten lasten osalta tutkimustietoa on toistaiseksi vähän, mutta tutkijoiden mukaan jo alle kolmivuotiaidenkin fyysinen aktiivisuus on riittämätöntä. Nämä pienten lasten luvut ovat huolestuttavia, koska tutkimuksissa on osoitettu aktiivisuuden ja elämäntavan alkavan urautua jo tässä vaiheessa, ja liikkumaton elämäntapa vaikuttaa olevan erityisen pysyvää. (Muutosta liikkeelle) Ammattiin opiskelevien liikunta- ja terveystottumukset ovat pääosin heikommat kuin samanikäisillä lukioopiskelijoilla. Ilmiö on huolestuttava, etenkin kun otetaan huomioon, että sosioekonomisten terveyserojen kaventaminen on ollut terveyspoliittisena tavoitteena jo pitkään, ja että monet ammattiin opiskelevat valmistuvat fyysisesti kuormittaviin ammatteihin. (Muutosta liikkeelle) Opiskelijoiden fyysisestä aktiivisuudesta on saatavilla kattavaa tutkimustietoa korkeakouluopiskelijoiden osalta. Korkeakouluopiskelijoiden terveystutkimuksen (2012) mukaan opiskelijoista 24 prosenttia harrasti kuntoliikuntaa ainakin neljä kertaa viikossa. Joka kymmenes opiskelija ei liikkunut lainkaan. Runsaasti liikkuvien osuus on hieman kasvanut edellisiin tutkimusvuosiin (2000, 2004, 2008) verrattuna. Ammattikorkeakouluopiskelijoiden joukossa oli hieman enemmän niitä, joiden liikuntaharrastus oli hyvin vähäistä. (Muutosta liikkeelle) Työikäisistä runsas kymmenesosa liikkuu terveysliikunnan suosituksen mukaisesti. Kestävyysliikunnan osalta viikoittaisen minimimäärän saavuttaa noin puolet, kun taas alle viidennes harjoittaa lihaskuntoaan tarpeeksi. Eläkeikäisistä vain muutama prosentti liikkuu sekä kestävyys- että lihaskuntoliikunnan suositusten mukaisesti. Kestävyysliikuntasuosituksen täyttää reilu neljännes ja lihaskuntosuosituksen vain joka kymmenes. Viidennes työikäisistä ja eläkeläisistä ei liiku käytännössä juuri lainkaan. Kymmenen vuoden aikana ( ) on työ- ja eläkeikäisten liikunnassa tapahtunut joitakin muutoksia. Miehistä aiempaa pienempi osa harrastaa liikuntaa vapaa-ajalla. Kielteinen muutos on suurin vuotiaiden ryhmässä. Sen sijaan eläkeikäisten naisten 9
10 keskuudessa liikunnan harrastaminen näyttää yleistyneen. Aiempaa harvempi vuotiaista naisista käveli tai pyöräili työmatkoilla. (Muutosta liikkeelle) Iäkkäillä ihmisillä liikunnan merkitys korostuu toiminta- ja liikkumiskyvyn säilyttämisessä. Säännöllinen liikuntaharjoittelu parantaa liikkumiskykyä ja vähentää iäkkäiden ihmisten yleisimmän tapaturman, kaatumisen riskiä. Erityisesti kävelyvaikeudet, heikko lihasvoima ja tasapainon heikkeneminen altistavat kaatumisille. Tapaturman seurauksena moni iäkäs henkilö on vaarassa menettää itsenäisen toimintakykynsä, minkä vuoksi fyysistä aktiivisuutta ja tasapainoa harjoittamalla on tärkeää ennaltaehkäistä kaatumisia. (Muutosta liikkeelle) Väestön fyysisen aktiivisuuden määrää on selvitetty pääasiassa kyselyillä, ja verrattu vastuksia kansallisiin terveysliikuntasuosituksiin. Kansainvälisissä tutkimuksissa, joissa on käytetty objektiivista fyysisen aktiivisuuden mittausta, tulokset ovat osoittaneet että liikkuvien määrä on huomattavasti pienempi kuin kyselytutkimuksista on päätelty. Oululaisten fyysinen aktiivisuus Tiedot oululaisten fyysisestä aktiivisuudesta perustuvat tällä Nuoret eivät löydä lähiympäristön hetkellä kansallisiin kyselytutkimuksiin, Kouluterveyskyselyyn mahdollisuuksia, koska arkipäivän ja Alueelliseen terveys- ja hyvinvointitutkimukseen (ATH). malleja haetaan sieltä, missä harrastukset ja hallit ovat, eikä omista Kouluterveyskyselyssä on selvitetty vapaa-ajalla tapahtuvan lähioloista. (Manifesti lasten ja hengästyttävän liikunnan määrää (kuva 1). Liikunnan harrastaminen vapaa-aikana on lisääntynyt nuorilla hitaasti ja vähän nuorten liikkumisesta) liikkuvien osuus on nyt pienempi kuin 2000-luvun alussa. Uusimman Kouluterveyskyselyn perusteella Oulun peruskoululaisista noin 26 prosenttia harrastaa hengästyttävää liikuntaa korkeintaan tunnin viikossa. Oulun peruskoululaisten liikunnan harrastaminen vapaa-ajalla on yleistynyt merkittävästi edelliseen kyselyyn verrattuna ja Oulun peruskoululaiset harrastavat liikuntaa selkeästi enemmän kuin peruskoululaiset koko maassa keskimäärin. Ammattiin opiskelevilla liikunnan harrastaminen on vieläkin harvinaisempaa, sillä vuoden 2011 kyselyn perustella heistä 45 prosenttia harrastaa hengästyttävää liikuntaa korkeintaan tunnin viikossa. Ammattiin opiskelevien liikkuminen on kuitenkin lisääntynyt vuodesta Ammattiin opiskelevien osalta vuoden 2013 Kouluterveyskyselyn tuloksia ei ollut käytettävissä. 50 Harrastaa hengästyttävää liikuntaa vapaa-ajallaan korkeintaan 1 h viikossa, Oulu % ammatillisen oppilaitoksen 1. ja 2. vuoden opiskelijoista % lukion 1. ja 2. vuoden opiskelijoista % 8.- ja 9.-luokan oppilaista Kuva 1. Harrastaa hengästyttävää liikuntaa vapaa-ajallaan korkeintaan tunnin viikossa, oululaiset nuoret (lähde: Kouluterveyskyselyt). 10
11 Aikuisväestön liikunta-aktiivisuutta uuden Oulun alueella on selvitetty vuonna 2010 tehdyllä ATH -kyselytutkimuksella. Kyselyä ei ole tehty aiempina vuosina, joten tietoa liikunta-aktiivisuuden muutoksista ei ole saatavilla. Seuraava ATH -tutkimus tehdään Oulussa vuonna ATH -tutkimuksen mukaan 31 prosenttia vuotiaista oululaisista liikkuu nykyisen terveysliikunnan suositusten mukaisesti (4 5 kertaa/viikko) vapaa-ajallaan. Ikäluokassa vuotiaat suositusten mukaisesti liikkuvien osuus on 35 prosenttia. Oululaiset vuotiaat liikkuvat jonkin verran enemmän kuin vastaavan ikäiset koko maassa keskimäärin. Yli 55-vuotiaiden osalta tilanne on päinvastainen. Kuva 2. Suositusten mukaisesti liikkuvien osuus (%) Oulussa ja koko Suomessa ikäryhmittäin ja sukupuolen mukaan (lähde: ATHtutkimus). ATH -tutkimuksen mukaan Oulun aikuisväestöstä liikuntaa vapaa-ajallaan harrastamattomien osuus on 18 prosenttia. Oululaiset miehet liikkuvat naisia vähemmän. Kuva 3. Liikuntaa vapaa-ajallaan harrastamattomien osuus (%) Oulussa ja koko Suomessa ikäryhmittäin ja sukupuolen mukaan (lähde: ATH-tutkimus). Kouluterveyskyselyssä ja ATH -tutkimuksessa on kysytty pääsääntöisesti vapaa-ajalla tapahtuvaa liikuntaa. Lisäksi liikkumisaktiivisuutta peilataan vaativiin liikuntasuosituksiin. Olisi tärkeää mitata muutakin kuin vapaa-ajalla tapahtuvaa liikkumista. Myös matalatehoisen liikkumisen ja istumisen määrää tulisi selvittää. Kansallisia kyselytutkimuksia on kehitetty tähän suuntaan. Kouluterveyskyselyssä on kysytty, kuinka monta minuuttia nuori kävelee tai pyöräilee koulumatkansa aikana. ATH -tutkimuksessa on kysytty myös istumisen määrää, toimintakykyä, työn rasittavuutta ruumiillisesti sekä viikoittaista fyysistä rasitusta. 11
12 Sosioekonomiset erot fyysisessä aktiivisuudessa, terveydessä ja elintavoissa Lasten ja nuorten liikkuminen Vahvuudet: Suuri kansanliike. Melkein puolet lapsista ja nuorista kuuluu urheiluseuraan. Seuroissa harrastamisen suosio on kasvanut 2000-luvulla. Talkooperinne näkyy vahvassa vapaaehtoistoiminnassa. Suomalaiset puuhaavat paljon ulkona: luontosuhde edelleen olemassa. Julkisen sektorin tuki: paljon tiloja ja myös kohtuullinen rahavirta. Kaikki mukana: Päiväkoti ja koulu tavoittavat lähes kaikki lapset ja nuoret. Liikuntamyönteinen ilmapiiri: Lasten ja nuorten liikkumisen lisääminen lähes kaikkien mielestä tärkeä asia. Haasteet: alle 18-vuotiasta suomalaista liikkuu liian vähän. Tarvitaan tiiviimpää yhteistyötä. Kunnat, koulut, seurat ja kattojärjestöt tavoittelevat samoja asioita, mutta yhteistyön rakenteet ovat heikkoja. Koulun, päiväkodin ja seuratoiminnan muutosvauhti on hitaampi kuin lasten ja nuorten kulttuurin. Yksilöiden erilaisiin tarpeisiin vastaaminen: uusien lajien vaikea päästä hyväksytyiksi, lähes kaikki tuotetaan massoille. Raja-aidat luovat turhaa kitkaa: liikkuminen, kuntoilu, harrastaminen, kisailu ja kilpaurheilu ovat ihmisten arjessa samaa jatkumoa. (Manifesti lasten ja nuorten liikkumisesta) Suomen väestön terveydentila ja odotettavissa oleva elinaika ovat kehittyneet myönteisesti koko väestössä, mutta erot sosioekonomisen aseman mukaan ovat suuria. Alemmassa yhteiskunnallisessa asemassa olevilla on huonompi terveys ja lyhyempi elämä kuin sosiaalisen hierarkian ylempiin kerroksiin kuuluvilla. Myös sukupuolen välillä erot ovat huomattavat. Naiset elävät miehiä pidempään: naisten elinajanodote on 82 vuotta, kun taas miesten elinajan odote on reilu 76 vuotta. Väestöryhmittäiset terveyserot eivät ole supistuneet, vaikka näiden erojen pienentäminen on ollut yksi Suomen terveyspolitiikan tärkeimmistä tavoitteista. (Muutosta liikkeelle) Lasten ja nuorten liikuntaharrastuksen tiedetään vaihtelevan perheen sosioekonomisen aseman mukaan. Koulumenestys ja koulutusaste näyttävät olevan yhteydessä nuorten liikkumiseen siten, että koulussa heikommin menestyvät ja lyhyelle koulutusuralle hakeutuvat harrastavat liikuntaa vähemmän kuin pitkän koulutusuran valinneet. Vanhempien sosioekonominen asema näyttää tutkimusten perusteella vaikuttavan nuoren koulutusuran lisäksi myös myöhempiin liikkumistottumuksiin. (Muutosta liikkeelle) Lasten ja nuorten liikunnan harrastaminen liikuntaseuroissa on kallistunut huomattavasti viimeisen 10 vuoden aikana. Monissa lajeissa kilpailullisten tavoitteiden myötä tapahtunut harrastusintensiteetin kasvu 12
13 on tuonut mukanaan kustannusten kasvun, varhaisen erikoistumisen yhteen lajiin sekä harrastuksen loppumisen kokonaan valitettavan usein. Tasapuolisten harrastusmahdollisuuksien kehittäminen vaatii yhteiskuntasopimusta, missä kaikkien harrastuskustannuksia aiheuttavien tahojen; valtion, kuntien, valtakunnallisten liikuntajärjestöjen, lajiliittojen, seurojen sekä yritysten tulisi miettiä toimintaansa yksittäisten harrastajien kustannuksista käsin. (Muutosta liikkeelle) Työssä käyvistä suomalaisista toimihenkilöt ja yrittäjät harrastavat eniten liikuntaa, vähiten puolestaan maanviljelijät. Ammattiaseman mukaiset liikuntaerot ovat miehillä suuremmat kuin naisilla. Opiskelu- ja työmatkoja pyöräilevät tai kävelevät eniten opiskelijat. Työssä käyvistä naiset ovat aktiivisimpia työmatkaliikkujia. Työelämän ulkopuolella olevat, kuten työttömät, eläkeläiset ja opiskelijat, ovat kevyen liikuntaharrastuksen suhteen työssä käyviä aktiivisempia. Erityisesti tämä havainto tulee esille naisten kohdalla. Maahanmuuttajien liikunta-aktiivisuus, erityisesti maahanmuuttajanaisten keskuudessa, oli kaikissa ikäryhmissä Suomen kantaväestöä alhaisempaa. Terveydestä ja sairaudesta on erilaisia käsityksiä väestöryhmien välillä. Tiedon puute omaan terveyteen vaikuttavista tekijöistä heikentää mahdollisuuksia tehdä omaa terveyttä edistäviä valintoja. (Muutosta liikkeelle) Vähäisen liikunnan rinnalla merkittäviä sosioekonomisia sairastuvuus- ja kuolleisuuseroja aiheuttavia riskitekijöitä ovat muut elintavat, kuten tupakointi, alkoholin käyttö ja epäterveelliset ravintotottumukset. Alemmissa sosiaaliryhmissä paitsi tupakoidaan ja käytetään alkoholia enemmän kuin ylemmissä sosiaaliryhmissä niin myös syödään epäterveellisemmin ja ylipaino on yleisempää. Erityisesti sosiaali- ja terveydenhuollossa liikunnan toimenpiteitä kannattaa tehokkuuden parantamiseksi viedä eteenpäin osana terveellisten elintapojen edistämisen kokonaisuutta. (Muutosta liikkeelle) Sosioekonomiset erot näkyvät myös oululaisten osalta ATH -tutkimuksen tuloksissa. Koulutustasoerot näkyvät tupakoinnissa, alkoholin käytössä, ylipainossa ja liikunnan harrastamisessa (kuva 4). Kuva 4. Alkoholia liikaa käytävien, päivittäin tupakoivien, lihavien ja riittävästi liikkuvien osuus (%) Oulussa koulutustason mukaan (lähde: ATH-tutkimus). 13
14 Liikkumisympäristöt ja työmatkaliikunta Maamme liikuntakulttuuri on muuttunut liikkumisympäristön osalta viime vuosikymmeninä. Aiemmin liikuttiin pitkälti ulkoilmassa, mutta nykyään liikuntaa harrastetaan paljon myös varta vasten rakennetuissa liikuntapaikoissa. Suomessa on noin liikuntapaikkaa, joissa on yli 300 miljoonaa käyntiä vuodessa. Eniten on ulkokenttiä ja maastoliikuntapaikkoja. Eniten käytettyjä liikuntapaikkoja ovat kevyen liikenteen väylät, lähiulkoilureitit ja metsät. Rakennetuista liikuntapaikoista käytetään eniten uimahalleja sekä liikunta- ja kuntosaleja. Runsas kolmannes aikuisväestön vapaa-ajan liikunnasta tapahtuu luontoympäristössä, neljännes kodin pihapiirissä, neljännes rakennetussa ulkoympäristössä ja loput 14 prosenttia sisäliikuntatiloissa. Nuorten, kaupungeissa asuvien ja hyvin koulutettujen henkilöiden liikunta sijoittuu muita yleisemmin sisätiloihin ja muille rakennetuille liikuntapaikoille. Eläkeikäiset liikkuvat eniten luontoympäristössä. (Muutosta liikkeelle) Ikääntyneillä itsellään ei ollut suuria toiveita uusien liikuntapaikkojen tms. johdosta. He eivät kaivanneet erityisiä liikuntapaikkoja tai uusia liikuntalaitoksia. Ikääntyneiden omaan kokemustietoon perustuvat kehittämisehdotukset liittyivät useimmiten arkiliikuntaan, lähiympäristön houkuttelevuuteen ja turvallisuuteen, kulkuyhteyksiin ja kuljetuksiin, kunnossapitoon, liikuntakaveriin tai vastaavaan sekä tiedottamiseen. (Ikääntyneiden liikuntaympäristöjen kehittäminen) Suomalaiset tekivät 30 prosenttia matkoistaan jalan tai pyörällä vuosina Jalankulkumatkojen keskipituus oli 1,6 kilometriä ja pyöräilymatkojen 3,1 kilometriä. Jalankulun ja pyöräilyn osuudet olivat hienoisessa laskussa verrattuna aiempiin vuosiin. Lasten ja nuorten kohdalla väheni eniten murrosikäisten jalankulku ja pyöräily. Huomattavaa laskua on myös eläkeikäisten ja eläkeikää lähestyvien jalankulun ja pyöräilyn määrissä. Kokonaisuudessaan työmatkaliikunta on vähentynyt viimeisten vuosikymmenten aikana merkittävästi. Työmatkoista vain viidesosa kuljetaan jalan tai pyörällä. Kävelylle ja erityisesti pyöräilylle on tyypillistä suuret kausivaihtelut. Talvella kävellään enemmän, kun taas kesällä pyöräilymäärät ovat selvästi talvea suuremmat. Kesäpyöräilijöistä naiset ovat miehiä aktiivisimpia. Suurimpia talvipyöräilijäryhmiä ovat nuoret ja autottomat sekä työttömät. (Muutosta liikkeelle) Oululaisten tyytyväisyys liikkumisympäristöihin ja kulkutavat Kuntalaisten tyytyväisyyttä erilaisiin kuntapalveluihin on selvitetty kaupunki- ja kuntapalvelut kyselytutkimuksella 1980-luvulta alkaen valtuustokausittain. Uusin tutkimus on tehty vuonna Kuvassa 5 on esitetty oululaisten tyytyväisyyttä erilaisiin liikuntapaikkoihin, jalankulku- ja pyöräilyolosuhteisiin sekä luonto- ja retkeilyreitteihin. Oululaisten tyytyväisyys sisäliikuntatiloihin, uimahalleihin ja lasten leikkipaikkoihin on noussut edellisiin (2005, 2008) Katkeamattomien kevyen liikenteen verkostojen kehittäminen ja kävelyyn kannustaminen ovat tärkeimpiä tapoja laajentaa elinpiiriä. Virikkeellisen kaupunkiympäristön tiedetään houkuttelevan aktiiviseen elämäntapaan myös vähemmän liikkuvia. (Manifesti lasten ja nuorten liikkumisesta) kyselyihin verrattuna ja tyytyväisten osuus on Oulussa vertailuryhmään (Espoo, Helsinki, Lahti ja Turku) nähden korkea. Tyytyväisyys urheilu- ja pelikenttiin sekä uimarantoihin on Oulussa vertailuryhmään nähden keskitasolla. Tyytyväisyys kuntoratoihin ja ulkoilureitteihin, ulkoilualueisiin ja puistoihin, tiedottamiseen liikuntapalveluista, luonto- ja retkeilyreitteihin ja liikkumisen esteettömyyteen on Oulussa vertailuryhmään verrattuna alhainen. (Kaupunki- ja kuntapalvelut 2012) 14
15 Miten hyvin seuraavat asiat ovat asuinkunnassasi? Hyvin Ei osaa sanoa Huonosti Urheilu- ja pelikentät Sisällikuntatilat Uimahallit Uimarannat ja maauimalat Kuntoradat ja ulkoilureitit Ulkoilualueet ja puistot Tiedottaminen liikuntapalveluista Lasten leikkipaikat Luonto- ja retkeilyreitit Liikkumisen esteettömyys Liikenneolot jalankulkijan ja pyöräilijän kannalta Liikenneturvallisuus jalankulkijan ja pyöräilijän kannalta Kuva 5. Oululaisten tyytyväisyys erilaisiin liikuntapaikkoihin, jalankulku- ja pyöräilyolosuhteisiin sekä luonto- ja retkeilyreitteihin (lähde: Kaupunki- ja kuntapalvelut 2012). Marraskuussa 2012 tehdyssä kyselyssä selvitettiin 79 eurooppalaisen kaupungin asukkaiden elämänlaatua ja tyytyväisyyttä kotikaupunkinsa palveluihin. Suomesta olivat mukana Oulu ja Helsinki. Eurooppalaisessa vertailussa oululaiset olivat tyytyväisimpiä kotikaupunkinsa liikuntamahdollisuuksiin kuten urheilukenttiin ja sisäliikuntapaikkoihin. Kyselyyn vastannaista oululaisista 87 prosenttia oli tyytyväisiä näihin palveluihin. Oulu sijoittui toiseksi Münchenin jälkeen kaupunkilaisten tyytyväisyydessä viheralueisiin, joihin kyselyyn vastanneista oululaisista 94 prosenttia oli tyytyväisiä. (Quality of life in European cities) Oulun panostus kevyenliikenteen väyliin näkyy siinä, että Kaupunki ja kuntapalvelut tutkimuksessa oululaisten tyytyväisyys liikenneoloihin ja liikenneturvallisuuteen jalankulkijan ja pyöräilijän kannalta on vertailuryhmään nähden korkein. Panostus kevyenliikenteen väyliin näkyy myös erityisesti polkupyöräilyn kulkutapaosuuksissa. Kaikista oululaisten tekemistä matkoista noin 54 prosenttia tehdään henkilöautolla, 21 prosenttia polkupyörällä, 19 prosenttia kävellen ja 5 prosenttia linja-autolla. Oulun seudulla pyöräilyn osuus on huomattavasti muita samankokoisia ja suurempia kaupunkiseutuja suurempi. Vastaavasti kävelyn ja joukkoliikenteen osuudet ovat jonkin verran muita kaupunkiseutuja pienemmät. Polkupyörän kulkutapaosuus on Oulun seudulla lähes kaksinkertainen pääkaupunkiseutuun ja sen työssäkäyntialueeseen verrattuna ja noin viisinkertainen Tampereen seutuun verrattuna. Pyöräilyn osuus on Oulun seudulla Jyväskylän seutuun verrattuna noin neljänneksen suurempi. (Oulun seudun liikennetutkimus 2009) Viimeaikainen yhdyskuntarakenteen ja liikkumistarpeiden kehitys on lisännyt henkilöauton suosiota arkiliikkumisessa. Myös Oulussa henkilöauton käyttö on yleistynyt päivittäisillä matkoilla. Kuvassa 6 on esitetty Oulussa asuvien kulkutapajakauma eri vuosikymmeninä toteutetuissa liikennetutkimuksissa. Vaikka tutkimustavat ovat eri tutkimuksissa vaihdelleet, tulokset kertovat yleispiirteisesti liikkumistottumuksissa tapahtuneen muutoksen yhä useampi käyttää henkilöautoa pääkulkutapanaan. Toisaalta myös jalankululla ja pyöräilyllä on edelleen erittäin vankka asema arkiliikkumisessa, sillä noin 40 % päivittäisistä matkoista tehdään jalan tai pyörällä. Vuoteen 1989 verrattuna jalankulun osuus on kasvanut ja joukkoliikenteen osuus ei juurikaan ole pienentynyt, sen sijaan pyöräilystä on siirtynyt matkoja henkilöautoliikenteeseen. (Oulun seudun liikennetutkimus 2009) 15
16 Kuva 6. Kulkutapajakauma Oulun kaupungissa eri vuosikymmeninä toteutetuissa liikennetutkimuksissa (lähde: Oulun seudun liikennetutkimus 2009) Terveyttä ja hyvinvointia edistävän liikunnan valtakunnalliset linjaukset 2020 Valtakunnallisiksi terveyttä ja hyvinvointia edistävän liikunnan kehittämisen linjauksiksi on valittu seuraavat kokonaisuudet: Linjaus 1. Linjaus 2. Linjaus 3. Linjaus 4. Arjen istumisen vähentäminen elämänkulussa. Liikunnan lisääminen elämänkulussa. Liikunnan nostaminen keskeiseksi osaksi terveyden ja hyvinvoinnin edistämistä sekä sairauksien ehkäisyä, hoitoa ja kuntoutusta. Liikunnan aseman vahvistaminen suomalaisessa yhteiskunnassa. Linjaukset kohdentuvat erityisesti terveytensä ja hyvinvointinsa kannalta riittämättömästi liikkuvien aktivoimiseen sekä organisaatioiden toimintakulttuurien liikunnallistamiseen elämänkulun eri vaiheissa. Lisäksi kohdennettuja toimia suunnataan sellaisiin kohderyhmiin, joiden liikkumisesta on syytä olla eniten huolissaan, ja joiden osalta kehittämistoimenpiteet ovat olleet vähäisiä. Tällaisia ovat alle kouluikäiset lapset ja heidän perheensä, sosioekonomisesti heikommassa asemassa olevat lapset, nuoret ja lapsiperheet, yläkouluikäiset nuoret, ammatillisen koulutuksen opiskelijat, ikääntynyt työväestö ja kotona asuvat ikäihmiset. Linjauksissa on keskeistä läpileikkaavasti vähentää sukupuolesta, iästä, sosioekonomisista ja muista eriarvoistavista tekijöistä johtuvaa liikunnasta syrjäytymistä. (Muutosta liikkeelle) Työryhmä haluaa korostaa, että esimerkiksi linjauksissa 2, 3, ja 4 mainitulla liikunnalla tulisi tarkoittaa harrasteliikunnan ohella erityisesti kaikkea sitä fyysistä aktiivisuutta kuntalaisten arjessa, joka ylittää kuormitustasoltaan istumisen ja seisomisen. 16
17 2 Fyysisen aktiivisuuden edistämiseen liittyviä kehittämishankkeita ja selvityksiä Oulussa Liikuntakaavoitus.fi -sivusto Liikuntakaavoitus.fi -sivustolla pyritään edistämään liikunnalle suotuisten elinympäristöjen syntymistä informaatio-ohjauksen keinoin. Tavoitteena on lisätä kansalaisten, suunnittelijoiden ja päätöksentekijöiden tietoisuutta liikunnalle suotuisista ja liikuntaan kannustavista elinympäristöistä sekä niiden merkityksestä terveydelle. Lisäksi pyritään parantamaan erilaisten liikuntatoimijoiden valmiuksia osallistua kaavoitukseen. Tutkimustyön päärahoittajia ovat opetus- ja kulttuuriministeriö ja ympäristöministeriö. Tutkimustyöstä vastaa Oulun yliopiston arkkitehtuurin osaston yhdyskuntasuunnittelun laboratorio. Liikunnan olosuhteiden tutkiminen yhdyskuntasuunnittelussa alkoi vuonna Eri tapaustutkimusten kautta on ilmennyt, että alueiden käytön parissa työskentelevät suunnittelijat, maankäyttöpäätöksiä tekevät päättäjät sekä liikuntatoimijat tarvitsevat ajankohtaista, tiivistä ja helposti omaksuttavaa tietoa liikunnan olosuhteiden ja elinympäristön suunnittelusta. Liikuntakaavoitus.fi -sivusto pyrkii vastaamaan tähän tarpeeseen. Liikkumisen edistämisessä on kyse ennen kaikkea myös omasta asenteesta ja halusta. Vaikka liikkumisympäristöjen ja -palvelujen kehittämisessä toteutettaisiin kaikki mahdolliset suositeltavat toimenpiteet, niillä ei ole merkitystä, jos kuntalainen itse ei lähde liikkeelle eikä halua liikkua. Siksi liikuntaympäristöjen mahdollistamisessa on erityistä merkitystä asenteisiin vaikuttamisella, tiedottamisella ja valistamisella. Tarvitaan kaikkien toimijoiden liikuntamyönteisyyttä ja liikunnan positiivista vaikutuksista tiedottamista. (Ikääntyneiden liikuntaympäristöjen kehittäminen) Liikuntakaavoitus.fi -sivustolta löytyvät Oulun yliopiston arkkitehtuurin osaston yhdyskuntasuunnittelun laboratorion tuottamat liikunnan olosuhteita yhdyskuntasuunnittelussa käsittelevät tutkimusraportit. Esimerkiksi Arkiliikunta osaksi elinympäristöä -hankkeessa tehtiin kaksi Ouluun sijoittuvaa pilottityötä: Sirpa Luoman Arkiliikunta murroksessa - nousevat lajit Oulussa ja Eetu Arposen tekemä Oulujoen virkistysreitit -suunnitelma Liikkuva varhaiskasvatus Liikkuva varhaiskasvatus on liikunnan kehittämishanke, jonka päätehtävänä on lapsen päivähoitopäivän liikunnallistaminen. Hankkeen tavoitteena on lapsen yksilöllisen motorisen kehityksen tukeminen liikunnan avulla, perheiden yhteisten liikuntamahdollisuuksien luominen, henkilöstön liikuntamyönteisen asenteen vahvistaminen ja osaamisen tukeminen sekä liikunnan yhteistyörakenteiden vahvistaminen. Jokaiseen oululaiseen kunnalliseen päiväkotiin tehdään päiväkotikohtaiset liikunnan vuosikellot sekä ryhmäkohtaiset liikuntasuunnitelmat, joissa painotetaan motoristen taitojen harjoittelua liikunnan ja leikin avulla. Lisäksi hankkeeseen kuuluu henkilökunnan koulutus ja muun muassa liikuntavälineistön kartoitus päiväkodeissa. Hankkeen jälkeen jokaisessa oululaisessa kunnallisessa päiväkodissa on liikuntasuunnitelmat, joiden avulla liikuntakasvatusta viedään eteenpäin. Liikkuva koulu Mukana liikkuvassa koulussa ovat aloittaneet Pöllökankaan, Kaukovainion, Pohjankartanon ja Lin- 17
18 tulammen koulut. Uusina kouluina vuonna 2013 tulivat Metsokankaan, Huttukylän, Pateniemen ja Haukiputaan koulut. Liikkuvat koulut Oulussa suunnittelevat koulukohtaisesti toimintonsa siten, että liikunta tukee kunkin koulun omaa toimintaa. Liikkuvien koulujen teemat ovat hyvinkin erilaisia eri kouluissa, mutta yhteistä on saada toimintaa ja liikuntaa lasten koulupäivään vähintään tunti/päivä. Oulun kaupungin sivistys- ja kulttuuripalvelut ovat linjanneet Liikkuvaan kouluun liittyvät strategiset tavoitteet, joita toteutetaan kaikissa Oulun liikkuvissa kouluissa. Tavoitteet ovat: - Oppituntien toiminnallistaminen - Hyvien käytänteiden levittäminen Oulun kaupungissa - Perheyhteistyön kehittäminen - Terveen itsetunnon kehittäminen - Yhteistyö hyvinvointipalveluiden kanssa Tavoitteisiin pyritään mm. seuraavilla toimenpiteillä: - Viihtyisämpiä koulupäiviä. Liikkuvissa kouluissa tehdään yhdessä, otetaan oppilaat mukaan suunnitteluun, ajatellaan asioita uudella tavalla. Monessa koulussa tämän on huomattu parantavan yleistä kouluviihtyvyyttä. - Liikkuminen edistää oppimista. Liikkuminen vaikuttaa erityisesti koululaisten tiedolliseen toimintaan kuten muistiin ja toiminnanohjaukseen. Järjestetään koulutuksia oppilaille ja opettajille liikunnan merkityksistä ja ohjaustaitojen lisäämisestä. - Liikuntasuositus peruskouluikäisille on vähintään 1 2 tuntia reipasta liikuntaa joka päivä. Tämä on vähimmäismäärä koululaisen terveyden kannalta. Ruutuaika viihdemedian äärellä kannattaa rajoittaa kahteen tuntiin päivässä. Koulupäivärakenteen muuttaminen siten, että oppilaille tulee vähintään yksi puolen tunnin mittainen liikuntavälitunti (useimmissa liikkuvissa kouluissa niitä on kaksi). - Otetaan salit välituntikäyttöön ja annetaan lapsille mahdollisuus ja välineet liikkua koulupäivän aikana. - Mietitään oppituntien sisältöjä niin, että istumisjaksot eivät ole puolta tuntia pitempiä. - Järjestetään liikuntapäiviä, retkiä ja tapahtumia koko koululle tai osalle koulua. - Pidetään perheliikuntatapahtumia ja annetaan koulutusta liikunnan tärkeydestä myös kotona. - Kiinnitetään huomiota koulumatkaliikuntaan. - Järjestetään lapsille mahdollisuus liikkua myös iltapäivä- ja liikuntakerhoissa koulun jälkeen. - Osallistutaan erilaisiin liikuntakampanjoihin, tempauksiin ja turnauksiin. - Satsataan laadukkaaseen liikunnanopetukseen, jossa kaikki oppilaan huomioidaan. - Yritetään luoda erilaisin keinoin koulupihasta toiminnallinen liikuntapaikka. Mopo-hanke MOPO-hankkeen tarkoituksena on edistää pohjoissuomalaisten nuorten miesten hyvinvointia ja terveyttä. Hankkeen taustalla on huoli nuorten miesten syrjäytymisen lisääntymisestä. Tutkimusten mukaan epäterveet elintavat ja syrjäytyminen kasautuvat erityisesti nuorille miehille, mikä näkyy myös Puolustusvoimien tilastoissa, joiden mukaan terveyssyistä lykkäystä tai vapautuksen saaneiden miesten määrä on lisääntynyt huolestuttavasti. Perinteinen terveysviestintä ei ole osoittautunut tehokkaaksi nuorten aktivointitavaksi. Tarvitaan uusia, nuorten osallistumista hyödyntäviä menetelmiä ja palveluita, ja MOPO pyrkii vastaamaan tähän haasteeseen. 18
19 MOPO-hankkeessa kehitetään uusi, nuorille tuttuja teknologioita hyödyntävä palvelu, joka aktivoi nuoria fyysisesti, psyykkisesti ja sosiaalisesti. Palvelu perustuu nuorten omaan osallistumiseen ja osaamiseen, sosiaalisessa verkostossa toimimiseen sekä elämäntapamuutosvalmiuden mukaan räätälöityyn aktivointiin. Hanke kouluttaa myös monialaisen toimijaverkon nuorten syrjäytymisen ehkäisyyn Oulun kaupunkiin. MOPO hyödyntää liikunta- ja terveystieteiden, kulttuuriantropologian ja informaatiotutkimuksen sekä tekniikan osaamista ja teorioita. Hankkeessa tuotetaan uutta tietoa mm. nuorten miesten hyvinvoinnista, liikuntasuhteesta, elintavoista, informaatiokäyttäytymisestä ja kulttuureista. Lisäksi hankkeessa tutkitaan kehitetyn aktivointipalvelun vaikuttavuutta. Hankkeessa syntyneet tulokset ovat hyödynnettävissä väestötasolla sekä kansallisesti että kansainvälisesti ja syrjäytymisvaarassa olevien ohjaukseen kehitettävät menetelmät sovellettavissa myös muihin ikäryhmiin. Palvelukonseptia voi hyödyntää väestötasolla nuorten miesten terveellisten elämäntapojen edistämisessä. Tutkimuksessa saatavaa tietoa voidaan käyttää nuorten aikuisten hyvinvoinnin edistämiseksi sosiaali- ja terveydenhuollon ammattilaisten koulutuksessa, tutkimuksessa ja päätöksenteossa. Nuoresta mittaa -hanke Nuoresta mittaa nuorten syrjäytymistä ehkäisevän ja liikuntaan aktivoivan hankkeen tavoitteena on ehkäistä nuorten syrjäytymistä sekä aktivoida nuoria omaehtoisen terveyden edistämiseen ja elämänhallintaan. Hankkeen tavoitteena on liittää liikunta- ja ravitsemusneuvonta sekä nuorten liikuntapalvelut osaksi Byströmin nuorten palveluita hyödyntämällä jo aiemmissa hankkeissa hyviksi havaittuja työkäytäntöjä. Byströmin nuorten palveluiden suunnitteluvaiheessa asiakaskyselyssä nousi esille nuorten omissa toiveissa erilaiset liikuntapalvelut ja liikuntaneuvonta ja tällä hankkeella voidaan vastata hyvin tähän nuorten tarpeeseen. Fyysisellä aktiivisuudella ja liikunnalla voidaan tuottaa paljon lisäarvoa syrjäytyneiden lasten ja nuorten kohdalla erityisesti ennaltaehkäisevässä työssä. Hankkeen kohderyhmänä ovat syrjäytymisuhan alla olevat vuotiaat nuoret. Hankkeen toimintoja kohdennetaan erityisesti ns. koulupudokkaille ja sen uhan alla oleville, 10. luokkalaisille, vähän liikkuville peruskoululaisille sekä toisen asteen opintojen keskeyttäneille. I love sport Oulu Hankkeen tavoitteena on Oulun maahanmuuttajataustaisten lasten ja nuorten osallisuuden, kotoutumisen, hyvinvoinnin ja terveyden edistäminen liikunnan avulla. Yksilötasolla tavoitteena on fyysisen ja psyykkisen kunnon parantuminen, syrjäytymisen estäminen, terveyttä edistävien valintojen tukeminen, maahanmuuttajien ja kantaväestön kannustaminen ottamaan vastuuta kanssaihmisistä kansalais- ja vapaaehtoistoiminnan muodoin. Tavoitteena hankkeessa on myös kuntalaisten vaikutus- ja valintamahdollisuuksien lisääminen mukaan lukien maahanmuuttajat, liikuntapalveluiden saavutettavuuden parantaminen maahanmuuttajataustaisille kuntalaisille sekä Oulun ja alueen järjestösektorin toimijoiden (sosiaali- ja terveys-, lastensuojelu- sekä liikunta- ja kulttuurijärjestöt) välisen yhteistyön vahvistaminen ja yhteisten toimintamallien kehittäminen em. liikuntapalvelujen tarjoamiseksi. Tavoitteiden saavuttamiseksi kehitetään toimintamalleja kaupungin ja 3. sektorin toimijoiden pitkäjänteiselle yhteistyölle liikuntapalvelujen suhteen, vahvistetaan maahanmuuttajataustaisten lasten ja nuorten tietoutta olemassa olevista liikuntapalveluista sekä kehitetään uusia matalan kynnyksen liikuntaryhmiä ja -tapahtumia maahanmuuttajataustaisia lapsia sekä nuoria miehiä ja naisia varten. Perustetaan erillisiä maahanmuuttajaryhmiä vain silloin kun se on perusteltua. Tuetaan osallistumista ja siirtymistä kantaväestön liikuntaryhmiin. 19
20 Gasel-hanke Väestö vanhenee ja terveyden ja hyvinvoinnin edistäminen kaikissa elämänvaiheissa korostuu. Kuntien on varauduttava väestön ikärakenteen muutokseen, sillä kunnat voivat omilla päätöksillään vaikuttaa olennaisesti kustannuskehitykseen. Erityisen tärkeää on tukea ikääntyneen väestön hyvinvointia, terveyttä, toimintakykyä ja itsenäistä suoriutumista. Gasel-hankkeessa pyritään edistämään ikääntyneiden omaehtoisen ennaltaehkäisevän terveydenhoidon toteutumista palvelutuotannossa ja liiketoiminnassa. Hankkeen tulosten avulla sosiaali- ja terveyspalveluja uudistetaan yksilöllisemmiksi. Hankkeessa luodaan monialainen kansallinen ja kansainvälinen yhteistyöverkosto sekä tutkitaan ja luodaan vaatimusmääritykset uudenlaiselle, ikääntyneiden omaan osallisuuteen ja vertaisverkostoon sekä pelillistettyyn, räätälöityyn vuorovaikutteiseen ohjaukseen perustuvalle hyvinvointipalvelukonseptille, jolla voidaan ehkäistä ikääntyneiden syrjäytymistä ja edistää heidän hyvinvointiaan. Hankkeen kohderyhmä osallistetaan suunnittelusta lähtien ja palvelu perustuu monitieteelliseen tutkimusnäyttöön ja ennalta kerättävään laajaan tausta-aineistoon. Sisällöt suunnitellaan kohderyhmä huomioiden ja palvelun räätälöintityökalut suunnitellaan ikääntyneiden fyysisen, psyykkisen ja sosiaalisen aktiivisuuden sekä elämäntapamuutosvalmiuden mukaan. Sähköisten etäpalveluiden hyödyntäminen vähentää terveyspalvelujärjestelmän kuormitusta. Kansainvälinen yhteistyö huomioi kulttuuriset erot, millä varmistetaan kansainvälisen liiketoiminnan mahdollisuus. Projekti luo mahdollisuuden tulevaisuuden kansallisiin ja kansainvälisiin palveluliiketoimintamalleihin ja palvelujärjestelmän laatu- ja vaikuttavuusmäärittelyihin. Ikääntyneiden liikuntaympäristöjen kehittämisen tarveselvitys Tarveselvityksen mukaan ikääntyneillä itsellään ei ollut suuria toiveita uusien liikuntapaikkojen tms. johdosta. He eivät kaivanneet erityisiä liikuntapaikkoja tai uusia liikuntalaitoksia. Ikääntyneiden omaan kokemustietoon perustuvat kehittämisehdotukset liittyivät useimmiten arkiliikuntaan, lähiympäristön houkuttelevuuteen ja turvallisuuteen, kulkuyhteyksiin ja kuljetuksiin, kunnossapitoon, liikuntakaveriin tai vastaavaan sekä tiedottamiseen. Ikääntyneiden liikuntaympäristöissä korostuivat lähellä kotia olevat mahdollisuudet sekä erityisesti omaehtoista liikkumista mahdollistavat olosuhteet ja -palvelut (mm. kevyenliikenteenväylät, levähdyspenkit, kuntoreitit, hiihtoladut, kuntoilupuistot, puistojumpat, vesijumpat jne.). Keskeinen sijainti ja hyvä saavutettavuus korostuivat. Myös kunnossapitoon sekä joukkoliikenteen ja kuljetuspalvelujen kehittämiseen liittyvät tekijät nousivat esille kyselyissä ja haastatteluissa. Ikääntyneet toivoivat jonkin verran myös kohdennettuja liikuntaryhmiä erityistarpeisiinsa. Nykyiset hyvät käytänteet olivat merkityksellisiä ja niiden toteutumisesta ja kehittämisestä jatkossa oltiin huolestuneita. Ikääntyneet kokivat erittäin merkitykselliseksi, että työryhmässä oltiin kiinnostuneita heidän omista näkemyksistään, heitä haluttiin osallistaa ja että heidät otettiin mukaan kehittämistyöhön. Nykytilassa ikääntyneiden liikunnan edistämiseksi on paljon tarjontaa, joka perustuu osittain monituottajamalliin. Yhteistyötä tehdään aktiivisesti eri toimijoiden välillä sekä palvelujen tuottamisessa että tilojen osalta. Uudenlaisia yhteistyömuotoja on toteutettu mm. 3. sektorin toimijoiden ja palvelutalojen kanssa mm. kuntoilupuistojen tai liikuntaryhmien toteutuksessa. Hyvissä käytänteissä on mukana monia toimintamalleja, joiden toteuttamista tulee kehittää edelleen. Ikääntyneille suunnattuja palveluja ja liikuntaryhmiä onkin kaupungissa runsaasti tarjolla, mutta haasteeksi koettiin niistä tiedon löytäminen. Ikääntyneiden palvelujen, liikuntaympäristöjen ja -mahdollisuuksien osalta tarvitaan entistä aktiivisempaa, monimuotoisempaa ja kohdennetumpaa tiedottamista sekä kuntalaisille itselleen että palveluntuottajien välillä. Tulevaisuudessa on myös huomioitava ikääntyneiden toimintatapojen muuttuminen entistä enemmän sähköiseen toimintatapaan, mutta tämän hetken tiedottamisessa on edelleen oltava myös perinteisiä muotoja. 20
21 Ongelmaksi selvityksen perusteella näytti muodostuvan ikääntyneisiin kohdennettujen palvelujen sirpalemaisuus ja pirstaleisuus. Ikääntyneille suunnattuja liikkumismahdollisuuksia ja palveluja tuotettiin monelta taholta ja jopa päällekkäin. Toisaalta moni ikääntynyt saattaa jäädä kotiin yksikseen tietämättä kaikesta siitä palvelutarjonnasta, jota kaupunki yhdessä muiden toimijoiden kanssa heille tarjoaa. Tiedonkulku asiakkaisiin ja muihin palvelujen tuottajiin päin ei aina toiminut tehokkaasti eikä koordinoidusti. Palvelujen, liikuntamahdollisuuksien ja myös avustajaverkoston osalta tarvitaan jatkossa tehostettua koordinointia, sillä niiden löydettävyys oli monelle ikääntyneelle vaikeaa. Tähän koordinointiin pyritään vastaamaan myös palvelumalli 2020 liittyen tehdyllä päätöksellä siirtyä elämänkaarimalliin, jolloin kaikki ikääntyneisiin suunnatut palvelut kootaan yhteen yli nykyisten hallintokuntarajojen. Lisäksi olisi hyvä, että kaupungissa olisi kaikkien palvelualojen osalta liikuntaa koordinoiva työryhmä, jossa olisi edustajat kaikilta palvelualueilta. Nykyiset ikäihmiset ovat eri sukupolvea kuin tulevat, joten he ovat tottuneet erilaisiin käytänteisiin ja toimintamalleihin kuin mitä tulevaisuudessa tarvitaan. Ikäihmisiä ei voi tarkastella homogeenisena ryhmänä, vaan heillä on hyvin erilaisia tarpeita, toiveita ja toimintatapoja. Juuri eläköitynyt ahkerasti liikkuva 65 -vuotias tarvitsee erilaisia toimenpiteitä liikkumisensa edistämiseksi kuin ympärivuorokautista hoitoa tarvitseva palvelutalon asukas. Olennaista näissä toimenpiteissä on liikkumiseen aktivointi yksilöllisesti omista lähtökohdista käsin. Toimintakyvyn ylläpitämiseksi liikkumisen tulisi kuitenkin myös haastaa kehittämään kuntoa, tasapainoa ja koordinaatiota, jolloin liian helpoksi tai yksipuoliseksi tehty liikkumisympäristö ei tätä tavoitetta toteuta. Ennaltaehkäisevänä toimintana liikkuminen ja liikunta tulisi ottaa mukaan eläkkeelle jäämisen valmennukseen, palvelutarpeen arviointiin ja hoito- ja palvelusuunnitelmiin. Näissä tulisi asiaa katsoa yksilöllisesti. Liikkumisen edistämisessä tarvitaan asiakaslähtöisyyden lisäksi aktiivista ja tiivistä vuoropuhelua palvelualueiden välillä, sillä liikunnan edistämiseen liittyvät toimenpiteet leikkaavat kaikkien palvelualojen toimintaa. Palvelujen vaikuttavuuden näkökulmasta entistä parempi yhteen koordinointi on avainasemassa. 3 Tietojohtaminen, seuranta ja arviointi kunnissa Tietojohtaminen kunnissa Oulun kaupungin johtamisjärjestelmän mukaan päätöksenteon ja johtamisen tulee perustua luotettavaan tietoon ja analyyseihin, selkeisiin vaihtoehtoihin sekä ennakointiin päätösten seuraamuksista. Tietoa tulee hankkia, ja se tulee saattaa sellaiseen muotoon, että sitä voidaan käyttää paitsi päätöksenteossa ja johtamisessa myös palveluprosesseissa ja niiden kehittämisessä sekä vuorovaikutuksessa eri toimijoiden kanssa. (Oulun kaupungin johtamisjärjestelmä) Hyvinvoinnin ja terveyden edistäminen on kunnan perustehtävä (Kuntalaki 1 ). Strateginen palvelujen suunnittelu perustuu tietoon, jota kunnalla on käytettävissä kuntalaisten hyvinvoinnin muutoksista sekä palvelujärjestelmän kyvystä vastata hyvinvointitarpeisiin. Suunnittelun ja tulosten kannalta on olennaista, että tunnistetaan väestöryhmien väliset hyvinvointi- ja terveyserot. Tutkimus-, kehittämis- ja innovaatiotoiminta tuottaa päätöksenteon pohjaksi tietoa kansalaisten hyvinvoinnista ja terveydestä sekä palvelujärjestelmän toimivuudesta. Se tukee tiedon hyödyntämistä sosiaaliturvan ja palvelujen kehittämisessä. Päätösten tietopohjaa parannetaan järjestelmällisellä ennakoinnilla, jolla tunnistetaan myös heikkoja signaaleja. (Palvelujen järjestämisohjelma 2013) Seuranta ja arviointi voidaan jakaa niiden ajallisen toteuttamistavan mukaan toteutuneiden toimenpiteiden jälkikäteiseen seurantaan ja arviointiin sekä päätösten vaikutusten ennakkoarviointiin. Parhaimmillaan eri ajankohtina tehtävät arvioinnit muodostavat kokonaisuuden. 21
22 Päätösten vaikutusten ennakkoarviointi kunnissa Kuntaliitto on julkaisut suosituksen (Kuntaliiton suositus nro 8/80/2011) ja siihen liittyvän oppaan vaikutusten ennakkoarvioinnista kunnallisessa päätöksenteossa. Opas on tarkoitettu luottamus- ja viranhaltijajohdolle sekä valmistelijoille tueksi. Ennakkoarvioinnilla tarkoitetaan päätösesitysten ja tavoitteiden vaikutusten arviointia etukäteen. Vaikutusten ennakkoarvioinnissa laaditaan vaihtoehtoisia esityksiä ja arvioidaan, miten nämä erilaiset vaihtoehdot vaikuttavat kuntaan ja kuntalaisten elämään. Tämä lisää päätöksenteon läpinäkyvyyttä ja avoimuutta. Ennakkoarvioinnin tavoitteena on jäsentää ja selventää valmistelu- ja päätöksentekotilannetta. Ennakkoarvioinnissa valmistelija kuvaa ehdotuksensa myönteisiä ja kielteisiä vaikutuksia ja esittää vaihtoehtoisia ratkaisumalleja päätökselle. Näin myös valmistelija itse voi puntaroida julkisesti päätösesityksensä perusteluja ja osoittaa eri ratkaisuvaihtoehtojen edut ja haitat. Vaikutusten ennakkoarviointia voidaan käyttää paitsi päätösesitysten laadinnassa myös toiminnan tavoitteiden, esimerkiksi valtuuston ja lautakuntien omien tavoitteiden asettamisessa. Tavoitteiden asettamisen lisäksi ennakkoarvioinnin kohteena voi olla kunnassa asetettujen tavoitteiden toteutuminen. Ennakkoarvioinnin yhteydessä voi tarkastella, toteuttaako jokin päätös kunnan strategisia tavoitteita tai hallinnonalan tavoitteita. Kuntaliiton oppaassa vaikutustyypit on luokiteltu kuntalaisvaikutuksiin (ihmisiin kohdistuviin vaikutuksiin), ympäristövaikutuksiin, organisaatio- ja henkilövaikutuksiin sekä taloudellisiin vaikutuksiin: - Kuntalaisvaikutuksissa tarkastellaan hyvinvoinnin ja terveyden edellytyksiä sekä niiden jakaantumista. Ihmisiin kohdistuvia vaikutuksia voidaan arvioida erikseen myös esimerkiksi lasten, kunnan kieliryhmien, mielenterveyden muutosten, sosiaalisten vaikutusten, terveyserojen tai sukupuolivaikutusten kannalta. - Ympäristövaikutukset kohdistuvat ihmisten elinoloihin, terveyteen ja viihtyvyyteen, maaperään, luonnon monimuotoisuuteen, ilmastoon, maisemaan, kaupunkikuvaan tai kulttuuriperintöön. Muutoksen ympäristöön voi aiheuttaa mm. päätösesitykseen sisältyvä ehdotus toimintojen sijoittumisesta ja niihin liittyvistä liikkumis- ja liikenneratkaisuista. - Organisaatio- ja henkilöstövaikutukset kohdistuvat eri organisaatioiden välisiin suhteisiin, organisaation tehtäviin tai menettelytapoihin, luottamuselinten toimintaan, henkilöstöön tai hallintoon. - Taloudelliset vaikutukset kohdistuvat kunnan tuloihin tai menoihin joko niitä lisäämällä tai vähentämällä. Taloudellisiin vaikutuksiin kuuluvat oleellisesti yritysvaikutukset eli se, miten kunta mahdollistaa alueellaan yritystoiminnan. Nämä neljä vaikutustyyppiä ovat yleisempiä kunnissa näkyviä vaikutustyyppejä. Jokaisen kunnan on kuitenkin huomioitava omat lähtökohtansa ennakkoarvioinnissa. Arvioinnin pohjana voivat olla myös kunnan arvot ja strategia. Tämä saattaa helpottaa arvojen kytkemistä osaksi kunnan jokapäiväistä toimintaa. Jotta ennakkoarviointi saadaan luontevaksi osaksi kuntien päätöksentekoa, kunnallishallintoon tulee saada aikaan vaihtoehtoja ja niiden vaikutuksia avoimesti ja läpinäkyvästi tarkasteleva kulttuuri. Kunta voi tukea päätösten ennakkoarviointia päättämällä selkeästi ennakkoarviointitoiminnan aloittamisesta, vastuuttamalla toiminnan ja valvomalla, että ennakkoarviointia tehdään. Kunnan tulee myös linjata, mitkä päätökset vaativat ennakkoarviointia ja keskityttävä niihin päätöksiin ja tavoitteisiin, joilla on merkittäviä vaikutuksia. 22
23 Päätöksen lisäksi tarvitaan ennakkoarvioinnin tueksi vastaavanlaista tietoa kuin strategiatyöhön. Tällaista tietoa ovat esimerkiksi: - tilastot, indikaattorijärjestelmät, julkiset indikaattoripankit ja seurantajärjestelmän tulostukset, kuten hyvinvointikertomus - kunnan strategiset tavoitteet, jotka määrittelevät, onko vaikutus toivotunlainen. Tavoitteiden tulee olla arvioitavan päätöksen vaatimalla tarkkuudella kuvattu ja helposti löydettävissä. - kuntalaisten mielipiteet, palvelutyytyväisyyskyselyt, asiakaspalautejärjestelmät ja muu aineisto, josta voidaan poimia ennakkoarvioitavaan asiaan liittyviä laatukriteereitä - mahdollisuudet lähetekeskustelun, foorumityöskentelyn tai sähköisen mielipidekyselyn toteuttamiseksi - asiantuntijaverkosto poikkihallinnollisten vaikutusten selvittämiseksi - toimintatapa, jolla saadaan työntekijöiden hiljainen tieto valmistelun tueksi - mahdollisia laatutyön työkaluja ennakkoarvioinnin tueksi - koulutusta luottamushenkilölle ja valmistelijoille Ennakkoarviointia tukee kunnan oma tietotuotanto yhdistettynä kansallisiin rekistereihin ja indikaattoripankkeihin. Tietojärjestelmät tuovat esille vaikutusten nykytilan ja tapahtuneen trendin suunnan. Tietämys nykytilasta antaa pohjan arvokeskustelulle ja tavoitteiden asettamiselle. Sähköiseen hyvinvointikertomukseen on tulossa työkalu päätösten vaikutusten ennakkoarviointiin. Tämä työkalu valmistuu vuoden 2014 alkupuolella. Työkalun toimivuutta Oulun kaupungissa testataan työkalun valmistuttua. Oulun kaupunkistrategia ja strateginen ohjausjärjestelmä Kaupunkistrategia Oulu 2020 Kaupunginvaltuusto hyväksyi kaupunkistrategian Kaupunkistrategia on koko Oulun kaupunkiyhteisön strategia. Kunta organisaationa ei kykene yksin toteuttamaan strategisia tavoitteita. Strategian toteutumisen tekijät: - Kuntalaiset aktiivisina toimijoina - Yritykset, järjestöt ja yhteisöt toiminnan ja palveluiden tuottajina - Kaupunki toiminnan ja palveluiden järjestäjänä sekä tuottajana Työryhmän mielestä Oulun kaupunkistrategia 2020 antaa vankan pohjan tavoitteelle edistää kuntalaisten fyysistä aktiivisuutta. Tavoite on kirjattu strategiseen painopistevalintaan: Asukkaat osallistuvat, liikkuvat ja edistävät kestävää elämäntapaa Asukkaiden osallistuminen lisää yhteisöllisyyttä sekä vastuuta itsestään ja läheisistään. Kaupunkilaiset kantavat vastuuta hyvinvoinnistaan. Liikunnalla on tässä iso merkitys. Kestävän elämäntavan edistäminen on tapa toimia kestävien arvojen mukaisesti ja toimia esimerkkinä muulle maailmalle. Palvelujen saatavuutta, käytön helppoutta ja kestävää kehitystä edistetään sähköisiä palveluja ja ICTratkaisuja hyödyntäen. 23
24 Strategiset linjaukset on määritelty viidelle alueelle: - Elinvoima, elinkeinoelämän uudistuminen ja kilpailukyky - Kuntalaisten hyvinvointi - Ympäristön kestävyys ja yhdyskuntarakenteen eheys - Kaupunkitalouden kestävyys ja tasapaino - Henkilöstö, osaaminen ja johtaminen Jokaiselle linjaukselle on määritelty indikaattorit, jotka täsmentävät strategisia linjauksia. Indikaattoreille on määritelty nykytila sekä tavoitteet lyhyellä ja pitemmällä ajanjaksolla. Strateginen ohjausjärjestelmä Strategisessa ohjausjärjestelmässä kaupunkistrategia on ylin ohjaava asiakirja, jonka avulla valtuusto ohjaa koko kaupunkikonsernin toimintaa. Kaupunkistrategia on keskeinen perusta päätöksenteolle, suunnittelulle ja kehittämiselle sekä toiminnalle. Strategian toteuttamisessa kaupungin toimintaa suunnataan strategian tavoitetilaa ja painopisteitä kohti. Strategiaa konkretisoivat toteuttamis- ja toimenpideohjelmat, jotka muodostuvat strategian painopisteistä ja strategisista linjauksista. Ohjelmakokonaisuus täsmentää strategian painopisteiden ja linjausten keskeiset tavoitteet, kärkihankkeet ja valmisteluvastuut toimenpiteiksi ja hankkeiksi. Ohjelmat tukevat myös poikkitoiminnallista toimintamallia, asiakaslähtöisyyden ja elämänkaarimallin kehittämistä. Kunnassa tulisi olla yhtenäinen näkemys esimerkiksi siitä, minkä tyyppisestä toiminnasta on kyse, kun puhutaan terveysliikunnasta, terveyttä edistävästä liikunnasta tai mitä tarkoittavat laajojen väestöryhmien liikuntapaikat. Ilman tätä ymmärrystä ei kunnassa voida tehokkaasti johtaa ja koordinoida eri hallintokuntien välistä terveysliikunnan edistämistyötä. (TEAviisari) Kaupunkistrategian toteuttamis- ja toimenpideohjelmat: - Palvelujen järjestämisohjelma (sisältää strategiset hankintalinjaukset) - Ympäristöohjelma - Henkilöstöohjelma - Omistajapoliittinen ohjelma - BusinessOulun toimenpideohjelma - Kaupunkikulttuurin toimenpideohjelma - Valtuustosopimus vuosille , Palvelujen järjestämisohjelma konkretisoi erityisesti kuntalaisten hyvinvointiin liittyviä strategisia linjauksia. Palvelujen järjestämisohjelmaa ollaan päivittämässä uuden kaupunkistrategian mukaiseksi ja se valmistuu vuoden 2014 tammikuussa. Kaupunkistrategia ja toteuttamis- ja toimenpideohjelmat ohjaavat vuosittain toistuvaa talousarvion valmistelua. Strategiset linjaukset ja tavoitteet käytännöllistyvät vuosittain koko kaupungin, palvelualueiden ja liiketoimintayksiköiden talous- ja toimintasuunnitelmiin. Suunnitelmissa asetetaan myös kehittämistavoitteet, kehittämistoimet ja niitä tukevat hankkeet. Käyttösuunnitelmassa kohdennetaan resurssit lautakunnan päätöksellä talousarvion mukaisesti. Lautakunta ohjaa toimintaa edelleen käyttösuunnitelman ja sen toteutumisvertailujen avulla. 24
25 Kaupunkistrategian toteuttamista voidaan kuvata seuraavan kaavion mukaisesti: Strategian toteutumisen seuranta ja arviointi Strategian tavoitteiden toteutumista ja toimeenpanoa seurataan ja raportoidaan vuosi- ja välitilinpäätösten yhteydessä mutta myös jatkuvana toiminnan ja talouden seurantana. Valtuustokauden puolivälin jälkeen kaupunkistrategian toteutumisesta laaditaan väliarviointi. Strategian sekä kehittämissuunnitelmien toteutumista seurataan järjestelmällisesti myös palvelualueilla sekä eritasoisissa johtoryhmissä. Toiminnan tuloksia ja vaikuttavuutta arvioidaan strategian painopisteistä ja linjauksista johdetuilla mittareilla. Strategisten mittareiden lisäksi käytetään myös lukuisia muita mittareita toiminnan seurantaan ja arviointiin. Toimintaympäristö- ja hyvinvointikatsauksiin kootaan eri lähteistä saatua tietoa toimintaympäristöstä ja sen muutoksista. Lisäksi arvioidaan tehtyjen toimenpiteiden vaikuttavuutta ulkoisen ja sisäisen tiedon sekä palautteen kautta saadun tiedon avulla. ehyte -hankkeessa testataan sähköistä hyvinvointikertomus työkalua ja sen soveltuvuutta Oulun kaupungin tarpeisiin. Sähköinen hyvinvointikertomus on hyvinvointityön suunnittelun, seurannan ja raportoinnin työväline. Sähköisessä hyvinvointikertomuksessa on laajat seurantamittaripaketit, jotka kertovat, onko toiminnasta seurannut toivottuja tuloksia ja hyvinvointivaikutuksia. Sähköiseen hyvinvointikertomukseen kirjoitetaan mittariston ja muun seuranta-aineiston pohjalta arviointi toteutuneesta hyvinvoinnin edistämistoiminnasta ja hyvinvointipolitiikasta. Arvioinnin pohjalta kootaan keskeiset opit ja evästykset, joiden pohjalta suunnitellaan hyvinvoinnin edistämisen toimenpiteitä seuraavalle valtuustokaudelle ja seuraavalle vuodelle. 25
26 4 Työryhmän suositukset terveysliikunnan vaikutusten arvioinnin toteuttamiseksi Toimintatapojen kehittäminen fyysistä aktiivisuutta edistävästi ja ennakkoarviointi Kaupunkistrategia velvoittaa eri tahoja edistämään kuntalaisten fyysistä aktiivisuutta ja kestävää elämäntapaa. Nämä tavoitteet tulee huomioida kaikilla palvelualuilla: - palvelujen järjestämisohjelmassa, tulevissa talous- arvioissa ja käyttösuunnitelmissa - yhdyskuntasuunnittelussa - toiminnan organisoinnissa päiväkodeissa ja koulus- sa, laitoksissa ja palvelutaloissa sekä työympäristössä Päätösten vaikutusten ennakkoarvioinnilla tarkastellaan etukäteen toimenpiteiden ja päätösten vaikutusta useista eri näkökulmista. Päätösten vaikutusten ennakkoarviointi on hyvä työkalu pohtia sitä, mitä vaikutuksia suunnitelluilla toimenpiteillä tai päätöksillä on kuntalaisiin, ympäristöön, organisaatioon ja talouteen. Yhdeksi merkittäväksi näkökulmaksi tule nostaa se, miten tehtävät toimenpiteet ja päätökset vaikuttavat kuntalaisten fyysiseen aktiivisuuteen. Parhaimmillaan ennakkoarviointi voi korvata lausuntomenettelyn, jos ennakkoarviointi on tehty yhteistyössä poikkitoiminnallisesti eri palvelualueiden osaamista hyödyntäen. Liitteessä 1 on esitetty ennakkoarvioinnin vaiheet ja apukaavakkeet. Sähköiseen hyvinvointikertomukseen on tulossa vuonna 2014 työkalu vaikutusten ennakkoarviointiin. Työryhmä suosittelee, että työkalua testataan valitsemalla palvelualueiden yhteinen arviointikohde, jossa yhtenä merkittävänä arvioinnin kohteena on toimenpiteen/päätöksen vaikutus kuntalaisten fyysiseen aktiivisuuteen. Työryhmä on laatinut alla olevan tarkistuslistan, jota voidaan käyttää apuna palvelujen järjestämisohjelman ja talousarvioiden laatimisessa sekä erilaisten toimenpiteiden ja päätösten ennakkoarvioinnissa. Tarkistuslista on jaoteltu kuntalaisten hyvinvointiin ja yhdyskuntarakenteen eheyteen liittyvien strategisten linjausten mukaisesti. Ihmislaji pääsee nyt liian helpolla: meidät on luotu paljon vaativampiin olosuhteisiin. Siksi eri sektoreiden on tunnustettava liikkuvan elämänrytmin tärkeys ja yhdessä kehitettävä lähiliikuntapaikkoja, viheralueita, kaupunkitilaa ja julkista liikennettä. Tärkeä reitti ennaltaehkäisyyn on juuri liikunnallisten kaupunkiympäristöjen kehittäminen useiden eri sektoreiden yhteistyönä. (Manifesti lasten ja nuorten liikkumisesta) 26
27 Tarkistuslista fyysisen aktiivisuuden edistämiseksi Kuntalaisten hyvinvointi paranee Ikävakioitu sairastavuusindeksi laskee (Kela) Terveydentilan kokeminen hyväksi, osuus nousee (ikäluokan koon mukaan painotettu ka) Johtaminen - Päättäjät ja johto ovat tiedostaneet fyysisen aktiivisuuden merkityksen kuntalaisten terveydelle ja hyvinvoinnille sekä tasa-arvolle ja osallisuudelle. - Fyysisen aktiivisuuden edistäminen on osa laajempaa terveyden ja hyvinvoinnin edistämistä. - Kunnan eri toimijoiden rooleista fyysisen aktiivisuuden edistämiseksi on sovittu ja toimialojen johto on omalta osaltaan sitoutunut edistämään liikuntaa. - Eri toimialoille on varmistettu resurssit edellytysten luomiseksi fyysisen aktiivisuuden edistämiselle Lapset ja nuoret - Lasten, nuorten ja perheiden palveluissa (terveystarkastukset, neuvonta- ja ohjaus, erityinen tuki, ryhmätoiminnat) on mukana fyysisen aktiivisuuden lisääminen ohjaamalla omatoimiseen ja ohjattuun liikkumiseen, korostaen arkiliikunnan ja istumisen vähentämisen merkitystä. Terveysneuvonnassa korostetaan fyysisen aktiivisuuden positiivista ja inaktiivisuuden negatiivista vaikutusta lasten terveelle kasvulle ja kehitykselle sekä kaikkien perheenjäsenten hyvinvoinnille. Kaikki ikäryhmät - Fyysinen aktiivisuus ja liikunta osana sairauksien ehkäisyä, hoitoa ja kuntoutusta on ymmärretty ja näkyy päivittäisessä työssä. - Liikunnan Käypä hoito -suositus ja liikuntaresepti ovat käytössä osana perusterveydenhuollon menetelmiä ja potilastietojärjestelmiä. Kuntalaisten oma vastuu ja yhteisöllisyys vahvistuu Osallistumisaste yhdistys- ja järjestötoimintaan vähintään kerran viikossa nousee Yksinäisyyden kokeminen vähenee Lapset ja nuoret - Edistetään nuorten osallisuutta lisäämällä nuorten liikuntamahdollisuuksia heidän omien toiveidensa mukaisesti. - Vanhempien on tunnistettava tärkeä roolinsa lapsen liikkumisen mahdollistajana tai estäjänä. Tarvitaan laajaa yhteistyötä, jotta viesti välittyy tehokkaasti vanhemmille. Viestin on tultava eri tahoilta samanlaisena. Kaikki ikäryhmät - Kuntalaisia kannustetaan arkiliikuntaan ja vähentämään päivittäistä istumisen määrää, korostamalla fyysisen aktiivisuuden merkitystä arjen hyvinvoinnin tekijänä. 27
28 Liikunnallinen ja terve elämäntapa vahvistuu Harrastaa liikuntaa vapaa-ajallaan, %:a ikäryhmästä Päihteiden käyttö vähenee - alkoholin käyttö vähenee - huumausaineiden käyttö vähenee Ylipainoisten osuus väestöstä vähenee Lapset ja lapsiperheet - Lapsiperheiden hyviä liikunta- ja ravitsemustottumuksia tuetaan äitiys- ja lastenneuvoloissa, päiväkodeissa ja perhepalveluissa. - Henkilökunnalla on ajanmukainen tieto ja osaaminen fyysisen aktiivisuuden ja hyvinvoinnin yhteyksistä. - Neuvolan/päivähoidon ja kodin välisellä vuorovaikutuksella luodaan pohja hyvien liikuntatottumuksien ja aktiivisen elämäntavan omaksumiseksi koko perheessä. - Päiväkodeissa on asianmukaiset liikuntatilat ja -välineet ja liikuntaan innostavat turvalliset pihat. Päiväkodit osallistuvat erilaisiin liikuntakampanjoihin. - Liikunta sisältyy avoimen varhaiskasvatuksen toimintaan (leikkipuistot, kerhot jne.). - Otetaan käyttöön Liikkuva varhaiskasvatus -hankkeen hyvät käytännöt o jokaiseen kunnalliseen päiväkotiin laaditaan liikuntasuunnitelmat. Lapset ja nuoret - Kouluja kannustetaan kehittämään koulupäivien rakennetta niin, että siihen kuuluu mahdollisimman vähän istumista, enemmän seisaallaan tehtävää työtä sekä runsaasti fyysistä ponnistelua ja liikunnallisia elementtejä: o oppituntien toiminnallistaminen ja koulupäivän rakenteen muuttaminen fyysistä aktiivisuutta edellyttäväksi ja siihen kannustavaksi o Liikkuva koulu -hankkeen hyvät kokemukset ja käytännöt otetaan laajasti käyttöön o liikunnalliset aamunavaukset o liikunnallisen oppiaineksien nivominen oppiaineisiin ja opetussisältöihin - Riskiryhmien tunnistaminen. Tavoitetaan ja aktivoidaan erityisesti liian vähän liikkuvia lapsia ja kohdennetaan heihin toimenpiteitä. o Tuen tarpeen varhaisessa tunnistamisessa ja määrittelyssä tarvitaan toimivaa yhteistyötä luokanopettajan, liikunnanopettajan, erityisopettajan, kouluterveydenhoitajan ja lääkärin välillä. o Matalan kynnyksen kerhoryhmiä kaikille avoimen toiminnan periaatteella sekä kohdennetut kerhot riskiryhmiin kuuluville. o Oppilashuollon roolin vahvistaminen liikkumattomuuteen tarttumisessa. - Varmistetaan, että kouluterveydenhoitajilla on riittävää osaamista liikuntaneuvonnan toteuttamiseen sekä tietoa istumisen ja inaktiivisuuden haitoista ja fyysisen aktiivisuuden hyödyistä. Laajoihin terveystarkastuksiin sisällytetään koululaisten liikunnan seuranta. Koululääkäreiden vastaanotoilla tulee fyysisen kokonaisaktiivisuuden ja istumisen määrän seuraamisen olla mukana tarkastuksissa, varsinkin riskiryhmien osalta. 28
29 Liikunnallinen ja terve elämäntapa vahvistuu Harrastaa liikuntaa vapaa-ajallaan, %:a ikäryhmästä Päihteiden käyttö vähenee - alkoholin käyttö vähenee - huumausaineiden käyttö vähenee Ylipainoisten osuus väestöstä vähenee - Oppilaat otetaan mukaan oman liikuntatoimintansa suunnitteluun ja toteuttamiseen (vertaisohjaajat, suunnittelun työkalut, oppilaiden omat tapahtumat). - Koulun fyysistä ympäristöä on kehitetty yhdessä koululaisten kanssa siten, että o koulujen piha-alueet ja niiden lähiympäristö innostavat lapsia ja nuoria liikkumaan koulupäivän aikana ja vapaa-ajalla, o jokaisessa koulussa tai sen läheisyydessä on asianmukainen sisäliikuntatila, joka on varusteltu koululaisten tarpeiden mukaisesti, o koulussa on riittävästi välineistöä tehokkaaseen liikunnan opetus-, välitunti- ja kerhokäyttöön. - Koulujen kalustehankinnoissa huomioidaan istumisen vähentäminen ja seisaallaan tehtävän työn mahdollistaminen - Koulujen tilat ovat iltaisin ja viikonloppuisin joustavasti kuntalaisten liikuntakäytössä. - Liikuntamahdollisuuksien tarjoamista lasten ja nuorten kehitysympäristöissä kuten oppilaitoksissa ja niiden tiloissa sekä asuntoalueilla tehostetaan. Työikäiset - Työnantaja tukee työntekijöidensä istumisen vähentämistä ja mahdollistaa istuallaan tehtävän työn korvaamista seisaallaan tehtävällä työllä sekä tukee työntekijöidensä fyysistä aktiivisuutta ja erityisesti aktivoi niitä, jotka liikkuvat terveytensä kannalta liian vähän. Kaikki ikäluokat - Kunnan oma liikunnanohjaus ja muu palvelutarjonta on suunniteltu niin, että se yhdessä urheiluseurojen, liikuntayritysten ja muiden toimijoiden kanssa muodostaa toimivan kokonaisuuden. Kunnan oman liikunnanohjauksen painopiste on terveys- ja erityisliikunnassa. - Kunnan liikuntapaikkarakentamisessa merkittävä osa kohdistetaan hankkeisiin, jotka palvelevat terveyttä edistävää liikuntaa ja mahdollisimman monen kuntalaisen liikunnanharrastusta. 29
30 Vaikuttavat ja tehokkaat palvelut järjestetään asiakaslähtöisesti Palvelutyytyväisyys lisääntyy, (KAPA -tutkimus, laaja asuinkuntaindeksi, yleinen palvelutyytyväisyys) Kuntapalvelujen sähköisen asioinnin osuus nousee 30 %:iin; - vähintään 30 % kuntalaisille tarjottavista palveluista on sähköistetty - niissä palveluissa, joissa on käytössä sähköinen asiointikanava 80 % asioinnista tapahtuu sen kautta 75 v. täyttäneistä asuu kotona tarvitsemiensa palvelujen tukema, osuus nousee Kaupunki kasvaa kestävästi Tyytyväisyys ympäristön tilaan Ympäristökuormitus ja ekotehokkuus: kasvihuonekaasupäästöt/ asukas Lapset ja nuoret - Otetaan käyttöön nuorille tuttuja teknologioita hyödyntäviä palveluja, jotka aktivoivat nuoria fyysisesti, psyykkisesti ja sosiaalisesti (esim. sosiaalinen media, mobiilipalvelut, fyysisen aktiivisuuden ja inaktiivisuuden mittaus, MOPO-hankkeessa kehitetty palvelu). Työikäiset - Tarvittaessa toteutetaan työikäisten liikunta- ja toiminakyvyn arviointia. Niiden kirjaaminen sähköisiin asiakastietojärjestelmiin on käytäntönä. Ikääntyneet - Edistetään ikäihmisten itsenäisyyttä ja kotona pärjäämistä tukemalla ikääntyvän väestön arjen turvallisuutta ja toimintakykyä. - Ikääntyneille järjestetään säännöllisiä toiminta- ja liikuntakykytarkastuksia ja liikuntaneuvontaa. - Laitosten ja palvelutalojen ympäristö on aktivoiva, turvallinen ja itsenäistä liikkumista suosiva. Asukkaille ja kotihoidon asiakkaille laaditaan hoito- ja palvelusuunnitelma, joka sisältää myös henkilökohtaisen harjoitteluohjelman. Uudet työpaikka-alueet, palvelut ja asuinalueet sijoitetaan osaksi muuta yhdyskuntarakennetta sekoittamalla palveluja ja lomittamalla rakennetta. Irrallisia rakentamissaarekkeita vältetään ja alueiden välille toteutetaan hyvät kävely- ja pyörätieyhteydet. Suotuisten liikunnan olosuhteiden kannalta eri toimintojen välisten asiointietäisyyksien tulee olla lyhyitä. Ympäristön vetovoimatekijöitä (esim. vesistöt) korostetaan ja hyödynnetään esimerkiksi siten, että niiden lähelle suunnitellaan reittejä, jotka puolestaan yhdistävät esim. uutta ja vanhaa yhdyskuntarakennetta ja luovat kokonaan uuden liikuntaympäristön. Lähivirkistysalueet kytketään osaksi isompia virkistyskokonaisuuksia esimerkiksi viherväylillä, ulkoilureiteillä ja/tai kävely- ja pyörätiellä. Elävä ja vetovoimainen kaupunkikeskusta sekä moni-ilmeiset alueet tukevat asukaslähtöisiä asumisen muotoja ja eheytyvää yhdyskuntarakennetta Asuinalueiden suunnittelussa otetaan huomioon arki- ja lähiliikuntapaikat ja ne rakennetaan samanaikaisesti muun aluerakentamisen kanssa. Maankäytön suunnittelulla varmistetaan, että viheralueet ja -reitit muodostavat yhtenäisen ja katkeamattoman kokonaisuuden, joka ulottuu kuntalaisten asuinalueilta keskustaan ja kuntien rajat ylittäville ympärivuotisille ulkoilureittiyhteyksille. Kaavoituksessa tulee tehdä riittävät ja alueellisesti kattavat varaukset liikkumista edellyttävistä liikuntapaikoista. Asuinalueiden sisälle tehdään varaukset lähiliikuntapaikoista. Keskeiset perusliikuntapaikat tulee toteuttaa yhdessä asuinalueiden rakentamisen kanssa. Kaupunkiympäristön monimuotoisuutta edistetään siten, että kaupunkipuistot, vapaat kenttäalueet ja muut asukkaille tärkeät hengähdyspaikat säilytetään osana kaupunkikuvaa. 30
31 Joukkoliikenteen, pyöräilyn ja kävelyn suhteellinen osuus kaikissa liikkumismuodoissa kasvaa Kunta huolehtii erilaisten työpaikka- ja työmatkaliikuntaan liittyvien kannustimien luomisesta työntekijöidensä liikunnan lisäämiseksi sekä mahdollistaa lapsille ja nuorille turvallisen koulumatkaliikunnan. Kaavoituksella ja liikennesuunnittelulla varmistetaan helposti saavutettavat ja turvalliset kävely- ja pyöräilyväylät kouluihin ja työpaikoille. Kevyen liikenteen väyliä suunnitellaan, kehitetään ja ylläpidetään kuntalaisten keskeisenä liikkumisympäristönä yhteistyössä kunnan eri hallintokuntien, yksityisten tienhoitokuntien sekä Elinkeino-, liikenne- ja ympäristökeskusten (ELY) kanssa. Kevyen liikenteen väylien suunnittelussa, toteutuksessa ja hoidossa mahdollistetaan väylien käyttö myös liikunnan harrastamisessa. Kevyen liikenteen väylät ja seutukunnan muu reitistö muodostavat toimivan kokonaisuuden ja takaavat pääsyn laajemmille viher- ja ulkoilualueille. Jälkikäteisen seurannan kehittäminen Väestön hyvinvointiin ja fyysiseen aktiivisuuteen liittyvää seurantaa ja arviointia tehdään osana kaupungin normaalia toiminnan ja talouden seurantaa. Arvioinnissa hyödynnetään sähköistä hyvinvointikertomusta. Siinä seurataan kuntalaisten fyysisen aktiivisuuden ja hyvinvoinnin kehittymistä sekä arvioidaan tehtyjen toimenpiteiden vaikuttavuutta. Tällä hetkellä strategian ja sähköisen hyvinvointikertomuksen mittarit perustavat kansallisiin indikaattoreihin ja kyselytutkimuksiin, kuten Kouluterveyskyselyyn ja Alueelliseen terveys- ja hyvinvointitutkimukseen (ATH). Näiden mittareiden lisäksi tulee ottaa käyttöön uusia alueellisia mittareita ja seurantatapoja, jotka mittaavat oululaisten fyysistä aktiivisuutta, arjen askeleita ja istumisen määrä. Erityisesti kyselyihin perustuvia mittareita tulee täydentää objektiivisilla mittauksilla. Uutta tietoa saadaan korkeakoulu- ja tutkimuslaitosyhteistyön kautta. 31
32 Lähteet Haasteena liikkumattomat nuoret (2010). Liikunnasta syrjäytyneiden lasten ja nuorten fyysinen aktivointi kehittämishanke. FE pdf Ikääntyneiden liikuntaympäristöjen kehittäminen. Tarveselvitys Oulun kaupunki. Kaupunki- ja kuntapalvelut 2012 (2012). FCG Koulutus ja Konsultointi. get_file?uuid=03a8bc1c-ff3c-4065-a ee814f3d4&groupid=52058 Kaupunkistrategia Oulu 2020 (2013), Oulun kaupunki Liikkuva ja hyvinvoiva Suomi 2010-luvulla (2008). Ehdotus kansalliseksi liikuntaohjelmaksi julkisen ohjauksen näkökulmasta. Opetusministeriön työryhmämuistioita ja selvityksiä 2008:14. Liikuntakaavoitus.fi -sivusto. Suosituksia liikuntaa suosivan elinympäristön suunnitteluun. Oulun kaupungin johtamisjärjestelmä (2013), Oulun kaupunki Oulun seudun liikennetutkimus 2009, Yhteenvetoraportti (2010). Oulun seutu, Pohjois-Pohjanmaan ELYkeskus ja Liikenne- ja viestintäministeriö Palvelujen järjestämisohjelma 2013 (2013), Oulun kaupunki Manifesti lasten ja nuorten liikkumisesta (2011). Muutosta liikkeellä! Valtakunnalliset yhteiset linjaukset terveyttä ja hyvinvointia edistävään liikuntaan Sosiaali- ja terveysministeriön julkaisuja 2013:10 Series on physical activity (2012). The Lancet. Suositukset liikunnan edistämiseksi kunnissa. Sosiaali- ja terveysministeriö, esitteitä 2010:3 Vaikutusten ennakkoarviointi kunnallisessa päätöksenteossa, Kuntaliiton verkkojulkaisu, Quality of life in European cities (2013). Flash Eurobarometer 366, European Commission, 32
33 Liite 1 Ennakkoarvioinnin vaiheet ja apukaavakkeet Kuviossa on esitetty ennakkoarvioinninprosessi vaiheittain. Kuvatut vaiheet saattavat edetä myös toisenlaisessa järjestyksessä. Esimerkiksi päätöstä ennakkoarvioinnin tekemistä ei voi välttämättä tehdä, ennen kuin on tunnistettu, millaisia vaikutuksia päätöksellä tai tavoitteella näyttäisi olevan ja vaihtoehtoisia ratkaisuja muodostetaan samanaikaisesti vaikutusarvioinnin kanssa. (Vaikutusten ennakkoarviointi kunnallisessa päätöksenteossa, Kuntaliitto 2011) Lähde: Vaikutusten ennakkoarviointi kunnallisessa päätöksenteossa, Kuntaliitto 2011 Vaikutusten arviointi toteutetaan käytännössä arvioimalla ensin ennakkoarvioinnin tarpeellisuus (taulukko 1). Jos ennakkoarviointi todetaan tarpeelliseksi, arviointi tehdään täyttämällä arviointitaulukko (taulukko 2). Ennakkoarvioinnin vaiheet 1. Päätös ennakkoarvioinnin tarpeellisuudesta (taulukko 1) Oulun kaupungin strategiset tavoitteet ja ohjelmat Esityksellä on merkittäviä vaikutuksia kuntalaisiin ja palveluihin, ympäristöön, henkilöstöön ja organisaatioon tai talouteen 2. Valmistelija tutustuu käytössä olevaan tietoon ja konsultoi tarvittaessa aihealueen asiantuntijoita 3. Valmistelija kuvaa eri päätösvaihtoehdot ja arvioi niiden vaikutukset (taulukko 2) 4. Valmistelija laatii päätösesityksen ja liittää tarvittaessa mukaan arviointitaulukon 33